
	谞讗诪专讛 诇拽专讜转 讜诇讗 诇讻转讜讘. 诪砖诪注 讚住讘专 讚诪讜转专 诇拽专讜转讛 注''驻 讜拽砖讛 讚讛讬讻讬 驻诇讬讙 注诇 住转诐 诪砖谞讛 讚诇拽诪谉 讚驻''讘 (讚祝 讬'.) 讚转谞讬 拽专讗讛 注诇 驻讛 诇讗 讬爪讗 讜专讘 谞诪讬 讛讜讗 讚讗诪专 诇拽诪谉 (讚祝 讬讟.) 砖爪专讬讱 诇讻讜转讘讛 讜诇转讜驻专' 讘讙讬讚讬谉 讜专' 讬讜讞谞谉 谞诪讬 [讗诪专] (砖谞::) 讚讗诐 拽专讗讛 讘讬谉 讛讻转讜讘讬诐 诇讗 讬爪讗 诇讻讱 谞专' 诇驻专' . 讚讛讗 讚拽讗诪专 诇讗 谞讬转谞讛 诇讬讻转讘 讘专讜讞 讛拽讜讚砖 讗讘诇 诪讚专讘谞谉 谞讬转谞讛 诇讬讻转讘 讜诇拽专讜转 讜讗讻转讬 拽砖讬讗 讚讛讗 讗诪专讬谞谉 讘驻' 讛诪诪讜谞讛 讘诪住讻转 讬讜诪讗 (讚祝 讻讟.) 谞诪砖诇讛 讗住转专 诇讗讬诇转 讛砖讞专 诪讛 砖讞专 住讜祝 讛诇讬诇讛 讗祝 讗住转专 住讜祝 讛谞住讬诐 讜驻专讬讱 讜讛讗 讗讬讻讗 讞谞讜讻讛 讜诪砖谞讬 谞讬转谉 诇讬讻转讘 拽讗诪专 讜驻专讬讱 讛谞讬讞讗 诇诪讗谉 讚讗诪专 谞讬转谉 诇讬讻转讘 讗诇讗 诇诪讗谉 讚讗诪专 诇讗 谞讬转谉 诇讬讻转讘 诪讗讬 讗讬讻讗 诇诪讬诪专 讜讗讬谉 诇讜诪专 讚讛讗 讚谞讬转谉 诇讬讻转讘 诪讚专讘谞谉 拽专讬 讻转讬讘讛 讚讗诐 讻谉 讛讚专讗 拽讜砖讬讬谉 诇讚讜讻转讗 讚讛讗 讗讬讻讗 讞谞讜讻讛 砖谞讬转谞讛 诇讻转讜讘 诪讚专讘谞谉 讘诪讙讬诇转 转注谞讬转 讜转讬专抓 讛专''专 讗诇讞谞谉 讚讻转讬讘讛 讚诪讙讬诇讛 诪讛谞讬讗 讟驻讬 讚讛讗 爪专讬讻讛 讙讬讚讬谉 讜砖专讟讜讟 讜讻诪讛 讚讘专讬诐 讚诇讗 爪专讬讻讬 讘诪讙讬诇转 转注谞讬转: 诇讻讜诇讛讜 讗讬讻讗 驻讬专讻讗 讘专 诪讚砖诪讜讗诇. 讜拽砖讛 讚诇砖诪讜讗诇 诪讬 诇讬讻讗 驻讬专讻讗 讚讛讗 专讘讗 讙讜驻讬讛 讛讜讗 讚讗诪专 驻专拽 专讘讬 注拽讬讘讗 (砖讘转 讚祝 驻讞. 讜砖诐). (诪讻讗谉 诪讜讚注讗 专讘讛 诇讗讜专讬讬转讗) 砖拽讘诇讜 砖谞讬转 讘讬诪讬 讗讞砖讜专讜砖 讗诇诪讗 讚讗讬爪讟专讬讱 拽专讗 诇讚专砖讗 讗讞专讬谞讗 讜讬砖 诇讜诪专 讚诇讗 讞砖讬讘 讛讗讬 驻讬专讻讗 讚讛讗 砖驻讬专 砖诪注讬谞谉 诪讬谞讛 转专转讬 讜诇讗 讚诪讬 讛讗讬 驻讬专讻讗 诇砖讗专 驻讬专讻讜转 讚讗讬谞讱 讚住转专 住讘专转诐 诇讙诪专讬: 讜专讘 谞讞诪谉 讗诪专 诪讛讻讗 讜讝讻专诐 诇讗 讬住讜祝 诪讝专注诐. 讚讘专讬砖讗 讚拽专讗 诇讗 讞讝讬谞谉 讗诇讗 讛讬讛讜讚讬诐 砖讘讗讜转讜 讛讚讜专:




专讘讬谞讜 讞谞谞讗诇

拽谞讗讛 讗转 诪注讜专专转 注诇讬谞讜 讻诇讜诪专 讻讬讜谉 砖转讬讻转讘 讜转讬拽讘注 诇讚讜专讜转 讬讛讬讜 讛讗讜诪讜转 砖讜诪注讬谉 讛讚讘专 讛讝讛 讜诪转拽谞讗讬谉 讜讗讜诪专讬诐 谞砖诇诐 讙诪讜诇讻诐.



砖诇讬砖讬诐 讜诇讗 专讘注讬诐 驻讬' 诇讗 谞转谉 诇讛讬讻转讘 讝讻专讜谉 注诪诇拽 驻注诪讬诐 讗诪讜专 讘转讜专讛 讜讬讘讗 注诪诇拽. 讜拽讬"诇 讻专' 讗诇注讝专 讛诪讜讚注讬 讚讗诪专 讻转讜讘 讝讗转 诪讛 砖讻转讜讘 讻讗谉 讜讘诪砖谞讛 转讜专讛. 讝讻专讜谉 诪讛 砖讻转讜讘 讘谞讘讬讗讬诐. 讘住驻专 [诪讛] 砖讻转讜讘 讘诪讙讬诇讛:



讗住转专 诪讟诪讗 讗转 讛讬讚讬诐 讚讘专讬 专砖讘"讬 驻讬' 讻诇 讻转讘讬 讛拽讚砖 诪讟诪讗讬谉 讗转 讛谞讜讙注 讘讛谉 讻讚转谞谉 讘住讜祝 诪住讻转 讬讚讬诐 转专讙讜诐 砖讘注讝专讗 讜砖讘讚谞讬讗诇 诪讟诪讗讬谉 讗转 讛讬讚讬诐 转专讙讜诐 砖讻转讘讜 注讘专讬转 讜注讘专讬转 砖讻转讘讜 转专讙讜诐 [讜讻转讘 注讘专讬] 讗讬谉 诪讟诪讗讬谉 讗转 讛讬讚讬诐 (讜讻转讘 注讘专讬) 诇注讜诇诐 讗讬谉 诪讟诪讗 注讚 砖讬讻转讘谞讜 讗砖讜专讬转 注诇 讛注讜专 讘讚讬讜 讗讜诪专讬诐 爪讚讜拽讬诐 拽讜讘诇讬诐 讗谞讞谞讜 注诇讬讻诐 驻专讜砖讬诐 砖讗转诐 讗讜诪专讬诐 讻转讘讬 讛拽讚砖 诪讟诪讗讬谉 讗转 讛讬讚讬诐 讜讻转讘讬 讛诪讬专诐 讗讬谞谉 诪讟诪讗讬谉 讗转 讛讬讚讬诐 讗诪专 诇讛诐 专讬讘"讝 讜讻讬 讗讬谉 诇谞讜 注诇 讛驻专讜砖讬诐 讗诇讗 讝讜 讘诇讘讚 讛专讬 讛谉 讗讜诪专讬诐 注爪诪讜转 讞诪讜专 讟讛讜专讬谉 讜注爪诪讜转 讬讜讞谞谉 讻讛"讙 讟诪讗讬谉. 讗"诇 诇驻讬 讞讬讘转谉 讛谉 讟讜诪讗转谉 砖诇讗 讬注砖讛 讗讚诐 注爪诪讜转 讗讘讬讜 讜讗诪讜 转专讜讜讚讜转. 讗诪专 诇讛谉 讗祝 讻转讘讬 讛拽讚砖 诇驻讬 讞讬讘转谉 讛谉 讟讜诪讗转谉 讻讜' 讻诇讜诪专 讙讝专讜 注诇讬讛谉 讟讜诪讗讛 砖诇讗 讬讛讬讜 诪爪讜讬讬谉 诇谞讙讬注转谉 讘讻诇 注转 讜诪驻讜专砖 讘诪住' 砖讘转 驻"讗 [讚' 讬"讚] 讜讘住驻专 诪"讟 讙讝专讜 讘讬讛 [讟讜诪讗讛] 讚讗诪专 专讘 诪砖专砖讬讗 讘转讞诇讛 讛讬讜 诪爪谞讬注讬谉 讗讜讻诇讬谉 讚转专讜诪讛 讗爪诇 住"转 讗诪专讬 讛讗讬 拽讚砖 讜讛讗讬 拽讚砖 讻讬讜谉 讚讞讝讜 讚讗转讜 诇讬讚讬 驻住讬讚讗 砖讛讬讜 讛注讻讘专讬诐 讗讜讻诇讬诐 讛住驻专讬诐 讙讝专讜 讘讬讛 专讘谞谉 [讟讜诪讗讛] 讜讗祝 讗住转专 诪讟诪讗讛 讗转 讛讬讚讬诐:



讘专讜讛"拽 谞讗诪专讛 砖谞讗' 拽讬讬诪讜 讜拽讘诇讜 讛讬讛讜讚讬诐 (诪讻诇诇 砖讬砖 讘讛 拽讚讜砖讛) 拽讬讬诪讜 诇诪注诇讛 诪讛 砖拽讘诇讜 注诇讬讛诐 诇诪讟讛 讜讻诇 讗诇讜 讛驻住讜拽讬诐 讻讙讜谉 讜讬讗诪专 讛诪谉 讘诇讘讜 讜讻讬讜爪讗 讘讜 诪讬 诪讜讚注 诪讛 讛讬讛 讘诇讘讜 讗诇讗 讛拽讘"讛:





专砖讘"讗

谞讬转谞讛  诇拽专讜转 讜诇讗 谞讬转谞讛 诇讬讻转讘. 讜讗讜拽讬诪谞讗 讚砖诪讜讗诇 讻专讘讬 讬讛讜砖注 讚讗诪专 讻转讜讘 讝讗转  (砖诪讜转 讬讝, 讬讚) 讻转讜讘 诪讛 砖讻转讜讘 讻讗谉 讝讻专讜谉 诪讛 砖讻转讜讘 讘诪砖谞讛 转讜专讛 讘住驻专  诪讛 砖讻转讜讘 讘谞讘讬讗讬诐, 讗诇诪讗 诇专讘讬 讬讛讜砖注 诇讗 谞讬转谞讛 诇讬讻转讘 讻诇诇. 讜讘专讬砖 驻专拽 讗诪专  诇讛诐 讛诪诪讜谞讛 讘讬讜诪讗 (讻讟, 讗 注讬讬"砖) 讗诪专讬谞谉 诪驻谞讬 诪讛 谞诪砖诇讛 讗住转专 诇讗讬诇转 讛砖讞专  诇讜诪专 诇讱 诪讛 砖讞专 住讜祝 讻诇 讛诇讬诇讛 讗祝 讗住转专 住讜祝 讻诇 讛谞住讬诐 讜讛讗 讗讬讻讗 讞谞讜讻讛 谞讬转谞讛  诇讬讻转讘 拽讗诪专讬谞谉 讛谞讬讞讗 诇诪讗谉 讚讗诪专 谞讬转谞讛 诇讬讻转讘 讗诇讗 诇诪讗谉 讚讗诪专 诇讗 谞讬转谞讛 诇讬讻转讘  诪讗讬 讗讬讻讗 诇诪讬诪专, 讚讗诇诪讗 诇专讘讬 讬讛讜砖注 讜诇砖诪讜讗诇 诇讗 谞讬转谞讛 诇讬讻转讘 讻诇诇, 讜诪转谞讬转讬谉  (诇拽诪谉 诪讙讬诇讛 讬讝, 讗) 讚讛拽讜专讗 讗转 讛诪讙讬诇讛 注诇 驻讛 诇讗 讬爪讗 讚诇讗 讻专讘讬 讬讛讜砖注 讜讚诇讗 讻砖诪讜讗诇.  讜讗讬讻讗 诇诪讬讚拽 讚讛讗 砖诪讜讗诇 讙讜驻讬讛 讛讜讗 讚讗诪专 讘驻专拽讬谉 讚诇拽诪谉 (诪讙讬诇讛 讬讟, 讗) 讛拽讜专讗 讘诪讙讬诇讛  讛讻转讜讘讛 讘讬谉 讛讻转讜讘讬诐 诇讗 讬爪讗, 讜讗诐 讗讬转讗 讚讗讬谉 爪专讬讱 诇拽专讜转讛 诪转讜讱 讛讻转讘 讻转讜讘讛  讘讬谉 讛讻转讜讘讬诐 诪讗讬 讛讜讬 讜讛讗 诇讗 讘注讬讗 拽专讬讗讛 诪谉 讛讻转讘 讻诇诇. 讜注讜讚 讛拽砖讜 讘砖诐 讛专讘  专' 讗诇讞谞谉 讝爪"诇 诪讚讗诪专讬谞谉 诇拽诪谉 讘专讬砖 驻专拽 砖谞讬 (诪讙讬诇讛 讬讞, 讗) 专讘 讜砖诪讜讗诇 讚讗诪专讬  转专讜讬讬讛讜 诇注讝 讬讜谞讬 诇讻诇 讻砖专 讜讗讬谞讛讜 讚讗诪讜专 讻专讘谉 砖诪注讜谉 讘谉 讙诪诇讬讗诇 讚讗诪专 (诇拽诪谉  讞, 讘) 讗祝 住驻专讬诐 诇讗 讛讜转专讜 砖讬讻转讘讜 讗诇讗 讬讜谞讬转, 讜讗拽砖讬谞谉 讜诇讬诪讗 讛诇讻讛 讻专讘谉  砖诪注讜谉 讘谉 讙诪诇讬讗诇 讜诪砖谞讬 讗讬 讗诪专 讛诇讻讛 讻专讘谉 砖诪注讜谉 讘谉 讙诪诇讬讗诇 讛讜讛 讗诪讬谞讗 讛谞讬  诪讬诇讬 砖讗专 住驻专讬诐 讗讘诇 诪讙讬诇讛 讚讻转讬讘 讘讛 (讗住转专 讞, 讟) 讻讻转讘诐  讜讻诇砖讜谞诐 讗讬诪讗 诇讗 拽讗 诪砖诪注 诇谉. 讜讗讬谞讛  拽讜砖讬讗 讘注讬谞讬, 讚诇讗 诪砖讜诐 讻转讬讘讛 拽讗诪专 讗诇讗 诪砖讜诐 诇砖讜谉, 讜拽讗 诪砖诪注 诇谉 讚讗驻讬诇讜  讘诪讙讬诇讛 讚讻转讬讘 讘讛 讻诇砖讜谞诐 讗诐 砖诪注讛 讘诇注讝 讬讜谞讬 讬爪讗 讜讗驻讬诇讜 诪讬 砖讗讬谞讜 讬讜谞讬 讻专讘讬  砖诪注讜谉 讘谉 讙诪诇讬讗诇 讚讗住专 讻诇 讛诇砖讜谞讜转 讘讻诇 讛住驻专讬诐 讜讗驻讬诇讜 讛讻讬 讛转讬专 讬讜谞讬 讚讗诇诪讗  讬讜谞讬 讻砖专 讻讗砖讜专讬. 讗讘诇 注讚讬讬谉 拽砖讛 诪讛讛讬讗 讚诪讙讬诇讛 讛讻转讜讘讛 讘讬谉 讛讻转讜讘讬诐. 讜讛诐  转讬专爪讜 讚诪讜讚讛 砖诪讜讗诇 讚爪专讬讻讛 讻转讬讘讛 诪讚专讘谞谉, 讜讛讛讬讗 讚专讬砖 驻专拽 讗诪专 诇讛诐 讛诪诪讜谞讛  诇讗 谞讬转谞讛 诇讬讻转讘 讜谞讬转谞讛 诇讬讻转讘 诪讚讗讜专讬讬转讗 拽讗诪专. 讜注讜讚 讛讬讗 爪专讬讻讛 诇驻谞讬诐.





专讬讟讘"讗

讛讻讬 讚讗诪专讬 砖诇讞讜 诇讛 讛诇讗 讻转讘转讬 诇讱 砖诇砖讬诐 讜诇讗 专讘讬注讬诐 讜驻专砖"讬 讝"诇 讘讙' 诪拽讜诪讜转 讬砖 诇谞讜 诇讻转讜讘 诪讞讬讬转 讝讻专 注诪诇拽 讜诇讗 讬转专 讜诇讗 谞转讬专' 讚诪讛 注谞讬谉 注诪诇拽 诇驻住讜拽 讝讛 诇驻讬' 驻讬专讜砖讜 讜讻讜' 讻讬 砖诇诪讛 讗诪专 砖讻转讘 讙' 住驻专讬诐 讜诇讗 讛讬讛 讗讬驻砖专 诇讜 诇讻转讜讘 讬讜转专 讜讻讬讜谉 砖讛讜讗 诇讗 讛讬讛 讗讬驻砖专 诇讜 诇讛讜住讬祝 注讜讚 注诇 讻转讘 讛拽讚砖 讛讬讗讱 谞讻转讘 讗谞讜 住驻专 砖诇讱 讜讻谉 讚专砖讜 讘诪讚专砖 驻住讜拽 讝讛 注诇 砖讬专 讛砖讬专讬诐 讜拽讛诇转 讜诪砖诇讬:

诪讙诇转 讗住转专 讛专讬 讛讬讗 讘讻诇诇 住驻专讬 讛拽讚砖 讜诪讟诪讗讛 讗转 讛讬讚讬诐 讜诪讜讞讝拽转 讛讬讗 讗爪诇谞讜 砖讘专讜讞 讛拽讜讚砖 谞讗诪专讛 诪注转讛 讛专讬 拽讚讜砖转讛 讻拽讚讜砖转 住驻专讬 讛拽讚砖 讜诪讟诪讗讛 讗转 讛讬讚讬诐 讜注谞讬谉 讟讜诪讗讛 讝讜 讛讜讗 砖讙讝专讜 注诇 讻诇 讬讚讬诐 讛谞讜讙注讜转 讘住驻专 砖讬讛讬讜 讟诪讗讜转 诇转专讜诪讛 讜转拽谞讜 讚讘专 讝讛 诪驻谞讬 诪注诇转 讛住驻专 砖诇讗 讬转注住拽讜 讘讜 讛讬讚讬诐 讬讜转专 诪讚讗讬 讜讬谞讬讞讜 砖诐 讚讘专讬诐 砖讘住讘转诐 讬讘讜讗讜 讛住驻专讬诐 诇讬讚讬 拽诇拽讜诇 讗讜 讛驻住讚 讜讗祝 住驻专 砖讗讬谞讜 砖诇诐 讬专讗讛 诇讬 砖诪讟诪讗 讗转 讛讬讚讬诐 诪诪讛 砖专讗讬转讬 讘转诇诪讜讚 讛诪注专讘 讘诪住讻转 住讜讟讛 砖诪讙诇转 住讜讟讛 讛讜讗讬诇 讜谞讬转谞讛 诇讬诪讞拽 讗讬谉 诪讟诪讗讛 讗转 讛讬讚讬诐 讗诇诪讗 砖讗诐 诇讗 谞讬转谞讛 诇讬诪讞拽 诪讟诪讗讛:



诪转谞讜转 诇讗讘讬讜谞讬诐 砖讛讜讝讻专讜 讘诪砖谞转谞讜 讚讬 诇讜 砖讬转谉 诪转谞讛 讗讞转 诇讻诇 讗讞讚 诪讛诐 讗讘诇 诪谞讜转 砖讛讜讗 砖讜诇讞 诇讞讘讬专讜 爪专讬讱 砖讬砖诇讞 砖转讬诐 讘讻诇 诪拽讜诐 砖讬讛讬讛 诪砖诇讞 讘讜 讜讛讜讗 砖谞' 讜诪砖诇讜讞 诪谞讜转 讗讬砖 诇专注讛讜 讬砖 讘诪砖诪注 砖转讬 诪谞讜转 诇讞讘专 讗讞讚 讜诪转谞讜转 诇讗讘讬讜谞讬诐 讬砖 讘诪砖诪注 砖转讬 诪转谞讜转 诇砖谞讬 讗讘讬讜谞讬诐 讛转讘讗专 讘转讜住驻转讗 砖讗讬谉 诪讚拽讚拽讬谉 讘诪注讜转 驻讜专讬诐 讜讗讬谉 讘讜讚拽讬谉 讘讛诐 讻诇诇 讗诇讗 讻诇 讛专讜爪讛 诇讬讟讜诇 诪讛诐 讬讟讜诇:





诪讛专砖"讗 - 讞讬讚讜砖讬 讛诇讻讜转

转讚"讛 谞讗诪专讛 诇拽专讜转 讜诇讗 诇讻转讜讘 讻讜' 讜专' 讬讜讞谞谉 谞诪讬 讗诪专 讚讗诐 拽专讗讛 讘讬谉 讛讻转讜讘讬诐 诇讗 讬爪讗 讻讜' 注讻"诇 爪"注 讗诪讗讬 诇讗 讛讘讬讗讜 诪讚讘专讬 专讘 讬讛讜讚讛 讗诪专 砖诪讜讗诇 讙讜驻讬讛 讚讗讬转 诇讬讛 谞诪讬 讛讻讬 讘驻"讘 讚讗诐 拽专讗讛 讘讬谉 讛讻转讜讘讬诐 讚诇讗 讬爪讗 讜谞专讗讛 诇驻专砖 诪砖讜诐 讚诪诇转讗 讚砖诪讜讗诇 讗讬讻讗 诇驻专讜砖讬 讚拽专讗讛 讘讬谉 讛讻转讜讘讬诐 讙专注 诪拽专讗讛 讘注"驻 讗讘诇 讘讛讛讬讗 讚讗专"讬 拽专讗讛 讘讬谉 讛讻转讜讘讬诐 诇讗 讬爪讗 讗"讗 诇驻专砖 讚讙专注 诪拽专讗讛 讘注"驻 讚拽讗诪专 讘爪讘讜专 砖谞讜 讜讗讬 讙专注 诪拽专讗讛 讘注"驻 讬讞讬讚 谞诪讬 诇讗 讬爪讗 讚讬讞讬讚 诇讗 讬爪讗 讘注"驻 讜拽"诇:


讘讗"讚 讜讗讻转讬 拽砖讬讗 讻讜' 讜讗讬谉 诇讜诪专 讚讛讗 讚谞讬转谉 诇讬讻转讘 诪讚专讘谞谉 拽专讬 讻转讬讘讛 讻讜' 注讻"诇 驻讬' 讻讬讜谉 讚诪讚专讘谞谉 谞讬转谉 诇讻转讘 讜诇拽专讜转 讗讻转讬 拽砖讬讗 讗讛讛讬讗 讚驻' 讗诪专 诇讛诐 讛诪诪讜谞讛 讚拽讗诪专 讛谞讬讞讗 诇诪"讚 讻讜' 讗诇讗 诇诪"讚 诇讗 谞讬转谉 诇讬讻转讘 诪讗"诇 讻讬讜谉 讚谞讬转谉 诇讻转讜讘 诪讚专讘谞谉 诇讗 讛"诇 诇住转讜诐 讚讘专讬讜 诇诪拽专讬 诇讗 谞讬转谉 诇讬讻转讘 住转诪讗 讜讗"诇 讚讗讛"谞 讛讗 讚拽讗诪专 讛谞讬讞讗 诇诪"讚 谞讬转谉 诇讬讻转讘 讛讬讬谞讜 谞诪讬 诪讚专讘谞谉 讚拽专讬 讻转讬讘讛 讜讗诇讗 诇诪"讚 诇讗 谞讬转谉 诇讬讻转讘 讛讬讬谞讜 谞诪讬 讗驻讬' 诪讚专讘谞谉 讚讗诐 讻谉 讛讚专讗 拽讜砖讬讬谉 诇讚讜讻转讬谉 讛讗讬讻讗 谞诪讬 讞谞讜讻讛 讻讜' 讜诇讗 讛诇"诇 讛谞讬讞讗 诇诪"讚 谞讬转谉 诇讬讻转讘 讜转讬专抓 讛专专"讗 讚讝讜 讛住讘专讗 拽讬讬诪转 讛讗 讚诪讙讬诇讛 谞讬转谉 诇讬讻转讘 诪讚专讘谞谉 拽专讬 讻转讬讘讛 讜砖驻讬专 拽讗诪专 [讗] 讛谞讬讞讗 诇诪"讚 谞讬转谉 诇讻转讘 诪砖讜诐 讚讻转讬讘讛 讚诪讙讬诇讛 诪讛谞讬讗 讟驻讬 讻讜' [讘] 讜拽"拽 诇驻讬 讚专讱 讝讛 讛讗 讚拽讗诪专 讗诇讗 诇诪"讚 诇讗 谞讬转谉 诇讻转讘 讛讬讬谞讜 讗驻讬' 诪讚专讘谞谉 讜诇讗 讗砖讻讞谉 讛讱 讚注转 砖诇讬砖讬转 讛讻讗 讜讘砖讜诐 讚讜讻转讗 讚讗讬讻讗 诪讗谉 讚讗讬转 诇讬讛 讛讻讬 讜讚讜"拽:


讘讚"讛 诇讻讜诇讛讜 讗讬讻讗 驻讬专讻讗 讻讜' 讚诇砖诪讜讗诇 谞诪讬 讗讬讻讗 驻讬专讻讗 讻讜' 注讻"诇 讻爪"诇:

砖诇讞讛 诇讛诐 讗住转专 诇讞讻诪讬诐 拽讘注讜谞讬 讻讜'. 讻诇 讚讘专 讝讛 拽爪转 诪驻讜专砖 讘拽专讗 讚讻转讬讘 诪注讬拽专讗 讜讬讻转讜讘 诪专讚讻讬 讙讜' 诇拽讬讬诐 注诇讬讛诐 诇讛讬讜转 注讜砖讬诐 讙讜' 讜诇讗 专爪讜 诇拽讘诇 诪砖讜诐 拽谞讗讛 讗转 诪注讜专专转 讻讜' 注讚 讜转讻转讜讘 讗住转专 讙讜' 诇拽讬讬诐 讗转 讗讙专转 讛驻讜专讬诐 讙讜' 讛砖谞讬转 讜讬砖诇讞 住驻专讬诐 讙讜' 讜诪住讬讬诐 诇讬讛 讚讗讬谉 诇讞讜砖 诇拽谞讗讛 专拽 讚讘专讬 砖诇讜诐 讜讗诪转 讙讜' 讛诇讗 讛诐 讻转讜讘讬诐 注诇 住驻专 讚讘专讬 讛讬诪讬诐 诇诪诇讻讬 诪讚讬 讜驻专住:


讻转讘讜谞讬 诇讚讜专讜转 讻讜'. 驻讬' 砖讘拽砖讛 讗住转专 砖转讛讬讛 讛诪讙讬诇讛 诪讻诇诇 讛讻转讜讘讬诐 讜讻砖驻专砖"讬 讘驻住讜拽 讜诪讗诪专 讗住转专 拽讬讬诐 讙讜' 讜谞讻转讘 讘住驻专 讙讜' 讗住转专 讘拽砖讛 诪讞讻诪讬 讛讚讜专 诇拽讘注讛 讜诇讻转讜讘 讘住驻专 讝讛 注诐 砖讗专 讻转讜讘讬诐 讜讝讛讜 讜谞讻转讘 讘住驻专 注讻"诇 讜讛砖讬讘讜 诇讛 讚讛讻转讜讘 诪讬注讟 讗转 讛诪讙讬诇讛 诪讛讬讜转讛 诪讻诇诇 讛讻转讜讘讬诐 讚讻转讬讘 讛诇讗 讻转讘转讬 诇讱 讜讙讜' 砖讗诪专 讛讻转讜讘 讘转讞诇讛 讛讟 讗讝谞讱 讜砖诪注 诇讚讘专讬 讞讻诪讬诐 讻讜' 驻讬' 砖转讛讬讛 讛诪讙讬诇讛 诪讻诇诇 讛诪爪讜转 砖讗讬谞谉 讗诇讗 讚讘专讬 讞讻诪讬诐 讻诪讜 诪爪讜转 谞专 讞谞讜讻讛 讜诇讗 诪讻诇诇 诪爪讜转 讛讻转讜讘讬诐 讛谞讗诪专讬诐 讘专讜讞 讛拽讚砖 讻讚讻转讬讘 讘转专 讛讻讬 讛诇讗 讻转讘转讬 诇讱 砖诇讬砖讬诐 讙讜' 讗讬谉 诇讱 诇专讘注讜 注讚 砖诪爪讗讜 诇讛诐 住诪讱 诪谉 讛诪拽专讗 讚讛诪讙讬诇讛 讛讬讗 诪讻诇诇 讛砖诇砖讛 讻诪讗谉 讚住讘讬专讗 诇讬讛 讛讻讬 讚讻转讬讘 讻转讜讘 讝讗转 诪讛 砖讻转讜讘 讻讗谉 讜讘诪砖谞讛 转讜专讛 讛讜讗 诪拽讜诐 讗讞讚 讝讻专讜谉 诪讛 砖讻转讜讘 讘谞讘讬讗讬诐 讛讜讗 诪拽讜诐 讘' 讘住驻专 诪讛 砖讻转讜讘 讘诪讙讬诇讛 讛讜讗 诪拽讜诐 砖诇讬砖讬 讜讻转讘转讬 诇讱 砖诇讬砖讬诐 讬转驻专砖 讛砖转讗 讟驻讬 讗转讜专讛 谞讘讬讗讬诐 讜讻转讜讘讬诐 讜讛讻讬 诪驻专砖 讘讬专讜砖诇诪讬 讻转讜讘 讘转讜专讛 讻诪讛 讚转讬诪讗 讜讝讗转 讛转讜专讛 讝讻专讜谉 讗诇讜 谞讘讬讗讬诐 讚讻转讬讘 讜讬讻转讘 住驻专 讝讻专讜谉 诇驻谞讬讜 讙讜' 讘住驻专 讗诇讜 讻转讜讘讬诐 讚讻转讬讘 讜诪讗诪专 讗住转专 讙讜' 讜谞讻转讘 讘住驻专 讙讜' 讜注讜讚 讗诪专讜 讘讬专讜砖诇诪讬 砖讛砖讬讘讜 诇讛 诪砖讜诐 讚讗讬谉 谞讘讬讗 专砖讗讬 诇讞讚砖 讚讘专 诪注转讛 注讚 砖讛讗讬专 讛拽讘"讛 注讬谞讬讛诐 讜诪爪讗讜 讻转讜讘讛 讘转讜专讛 讜谞讘讬讗讬诐 讜讻转讜讘讬诐 讜讗讬讻讗 诇诪讬诪专 讚转诇诪讜讚谞讜 诇讗 讞砖 砖讬砖讬讘讜 诇讛 讻谉 讚讗讬谉 讻讗谉 诪砖讜诐 讚讗讬谉 谞讘讬讗 专砖讗讬 诇讞讚砖 讚讛讗 讗讬讻讗 拽"讜 讻讚诇拽诪谉 讜诪讛 诪注讘讚讜转 诇讞讬专讜转 讗诪专讜 砖讬专讛 诪诪讬转讛 诇讞讬讬诐 诇讗 讻"砖 讜诪讬讛讜 诇讗 住讙讬 诇谉 讘讛讗讬 拽诇 讜讞讜诪专 讜讗讬爪讟专讬讱 拽专讗讬 讚讛讻讗 讚诪砖讜诐 讛讗讬 拽"讜 专讗讜讬 诇讗讜诪专讛 讘诪爪讜转 讞讻诪讬诐 讻诪讜 讛砖讬专讛 讗讘诇 诇拽讜讘注讛 讘讬谉 讛讻转讜讘讬诐 诇讬讻讗 诇诪讬诇祝 诪拽诇 讜讞讜诪专 讗讬 诇讗讜 讛谞讬 拽专讗讬 讜专' 讬讛讜砖注 谞诪讬 讚驻诇讬讙 讛讻讗 讛讬讬谞讜 砖诇讗 谞讬转谞讛 诇拽讜讘注讛 讘讬谉 讛讻转讜讘讬诐 诇讛讬讜转 诪讟诪讗 讗转 讛讬讚讬诐 讗讘诇 诇拽专讜转讛 诪讚讘专讬 讞讻诪讬诐 讗讬转 诇讬讛 诪拽诇 讜讞讜诪专 讚诇拽诪谉:


诪驻谞讬 砖讞讻诪转讜 砖诇 砖诇诪讛 讛讬讗 讻讜'. 专爪讛 诇讜诪专 砖讞讻诪转 讛转讜专讛 讛讬讗 讞讻诪讛 讛注爪诪讬转 砖谞讬转谞讛 诇讬讻转讘 讗讘诇 讞讻诪转 砖诇诪讛 讞讻诪转 讛讗讚诐 讛讬讗 讻注讬谉 讚讘专讬诐 砖讘注诇 驻讛 砖诇讗 谞讬转谞讜 诇讬讻转讘 讜诇讗 砖讬讬讻讗 讘讬谉 讛讻转讜讘讬诐 讜讗"诇 讜讻讬 讝讜 讘诇讘讚 谞讗诪专讛 讜讛诇讗 讻讘专 谞讗诪专 讜讬讚讘专 砖诇砖转 讗诇驻讬诐 讙讜' 讜诇诪讛 谞讻转讘 拽讛诇转 讟驻讬 诪讛砖讗专 讗诇讗 砖讛讬讗 砖讬讬讻讗 讘讬谉 讛讻转讜讘讬诐 讜讗诪专 讜讻"转 讚讗讬 讘注讬 讗讬讻转讘 讻讜' 讜拽讛诇转 讗讬讻转讘 讜讛砖讗专 注讚 砖诇砖转 讗诇驻讬诐 诪砖诇 讙讜' 诇讗 讗讬讻转讘 转"砖 讗诇 转讜住祝 注诇 讚讘专讬讜 讜注"讻 诇讗 讚讘专讬诐 诪诪砖 拽讗诪专 讚讚讘专讬诐 砖讘注诇 驻讛 讗讬谉 诇讛诐 砖讬注讜专 讗诇讗 注"讻 注诇 讚讘专讬诐 砖讘讻转讘 谞讗诪专 讻谉 讜讻讬讜谉 砖拽讛诇转 谞讬转谉 诇讬讻转讘 注"讻 讚讘讬谉 讛讻转讜讘讬诐 讛讜讗:


拽讬讬诪讜 讜拽讘诇讜 拽讬讬诪讜 诇诪注诇讛 诪讛 讻讜' 诪驻讜专砖 驻专拽 专讘讬 注拽讬讘讗:


拽诪驻讬砖 讟讜讘讗 讜讗诪专 讻讜'. 讛讬讬谞讜 砖讗诪专 诪转讞诇讛 讜讗砖专 谞转谉 讻转专 诪诇讻讜转 讘专讗砖讜 砖砖讗诇 讙诐 注诇 讻转专 讛诪诇讻讜转 讜诇讘住讜祝 砖专讗讛 砖注讬谞讬 讛诪诇讱 专注讛 讘讜 砖砖讗诇 讙诐 注诇 讻转专 诪诇讜讻讛 诇讗 讗诪专 专拽 讜谞转讜谉 讛诇讘讜砖 讜讛住讜住 讙讜' 讻驻专砖"讬 讘诪讙讬诇讛 注"砖 讗讬转 诇谉 诇诪讬诪专 诪住讘专讗 讚诇讗 砖讗诇 讻诇 讻讱 讙诐 注诇 讻转专 诪诇讜讻讛 讗讬 诇讗讜 讚讘诇讘讜 讗讚注转讬讛 讚谞驻砖讬讛 拽讗诪专:


诪诇诪讚 砖讻诇 讗讞讚 讜讗讞讚 谞讚诪转讛 诇讜 讻讜'. 诇驻讬 砖诪讚专讱 砖讗讚诐 谞讜砖讗 讞谉 讘讬讜转专 讘注讬谞讬 讗讜诪转讜 讜讙讘讬 讗住转专 讻转讬讘 诇讗 讛讙讬讚讛 讗住转专 讗转 注诪讛 讙讜' 讻讬 诪专讚讻讬 爪讜讛 讙讜' 讗驻砖专 砖讛讜讗 注砖讛 讻谉 讻讚讬 砖诇讗 转讛讬讛 谞讜砖讗转 讞谉 讜讬砖诇讞讜讛 讗讘诇 诪讗诇讛讬诐 讛讬讛 讘讛讬驻讱 讝讛 讻讬讜谉 砖诇讗 讛讻讬专讜 讗转 注诪讛 讻诇 讗讞讚 讜讗讞讚 谞讚诪转讛 诇讜 讻讗讬诇讜 讛讬讗 诪讗讜诪转讜 讜诇讻讱 谞讜砖讗转 讞谉 讘注讬谞讬 讻诇 专讜讗讬讛:


讚讬诇诪讗 驻专讬住转拽讬 砖讙专 讻讜'. 讬砖 诇讚拽讚拽 诪注讬拽专讗 讚讚讬讬拽 诇讬讛 讜讘讘讝讛 诇讗 砖诇讞讜 讜讙讜' 讛讬讗讱 讬讚注讜 诪讛 注砖讜 讛专讞讜拽讬诐 讗讬 诇讗讜 讘专讜讞 讛拽讚砖 讟驻讬 讛"诇 诇讚讬讬拽 讻谉 诪专讬砖讗 讚讛讗讬 拽专讗 讚讻转讬讘 讜砖讗专 讛讬讛讜讚讬诐 讙讜' 讜讛专讜讙 讘砖讜谞讗讬讛诐 讞诪砖讛 讜砖讘注讬诐 讗诇祝 讙讜' 讛讬讗讱 讬讚注讜 诪住驻专 讛专讜讙讬诐 砖诇 讛专讞讜拽讬诐 讗讬 诇讗讜 讘专讜讛"拽 讜讬"诇 诪砖讜诐 讚讘讻转讘 讛诪诇讱 谞讬转谉 专砖讜转 诇讬讛讜讚讬诐 讙诐 讘讘讝讛 讚讻转讬讘 讗砖专 谞转谉 讛诪诇讱 诇讬讛讜讚讬诐 讗砖专 讘讻诇 注讬专 讙讜' 诇讛砖诪讬讚 讜诇讛专讜讙 讙讜' 讜砖诇诇诐 诇讘讜讝 讙讜' 讗诇讗 砖讛诐 诪注爪诪诐 讛专讞讬拽讜 诪讛讘讝讛 砖诇讗 讬讛讗 注讬谉 讛诪诇讱 爪专讛 讘诪诪讜谉 讻驻专砖"讬 讘诪讙讬诇讛 讜讛砖转讗 讘讚讘专 砖谞转拽讬讬诐 讻转讘 讛诪诇讱 诇讛专讜讙 讘砖讜谞讗讬讛诐 讬讚注 诇诪讬诪专 砖讛讬讛 讛拽讜诇 讬爪讗 诇讬讚注 讙诐 诪诪专讞拽讬诐 讗转 诪住驻专 讛讛专讜讙讬诐 讗讘诇 讘讚讘专 砖诇讗 拽讬讬诪讜 诪爪讜转 讻转讘 讛诪诇讱 砖诇讗 砖诇讞讜 讬讚诐 讘讘讝讛 诇讗 讛讜讜 讬讚注讬 讘拽诇讗 讘注诇诪讗 讗讬 诇讗讜 讘专讜讛"拽 讜讛诪讚讞讛 拽讗诪专 讚注"讬 砖诇讬讞 讛讜讚讬注讜 诇讛诐 讻谉 讜讻讚讬 砖诇讗 讬讛讗 注讬谉 讛诪诇讱 爪专讛 讘诪诪讜谉:


诪讛讻讗 讜讝讻专诐 诇讗 讬住讜祝 诪讝专注诐 讻讜'. 讻转讘讜 讛转讜住' 讚讘专讬砖讗 讚拽专讗 诇讗 讞讝讬谞谉 讗诇讗 讛讬讛讜讚讬诐 砖讘讗讜转讜 讚讜专 注讻"诇 讜诇讗 诪砖诪注 讻谉 讚讘专讬砖讗 讚拽专讗 谞诪讬 讻转讬讘 讘讻诇 讚讜专 讜讚讜专 讙讜' 讗诇讗 谞专讗讛 讚专讬砖讗 讚拽专讗 讗讬讻讗 诇驻专讜砖讬 砖讻谉 拽讘诇讜 注诇讬讛诐 砖诇讗 讬注讘讜专 讗讘诇 诪讬转讜专讗 讚诇讗 讬住讜祝 诪讝专注诐 诪砖诪注 诇讬讛 诇诪讚专砖 讚专讜讞 讛拽讚砖 讗讜诪专转 讻谉 讘诇砖讜谉 讛讘讟讞讛 讚诇讗 讬住讜祝 诪讝专注诐 讜讻讛"讙 讚专砖讜 诪讬谞讬讛 讘讬专讜砖诇诪讬 讚讬诪讬 驻讜专讬诐 诇讗 讬转讘讟诇讜 讙诐 诇注转讬讚:


砖讚专 诇讬讛 拽讬讬诪转 讘谞讜 讜诪砖诇讜讞 诪谞讜转 驻专砖"讬 讚讛讗 转专讬 诪谞讜转 讗讬讻讗 讻讜' 注"砖 驻讬专讜砖讜 讗讬谞讜 诪讘讜专专 讜诪讗讬 讗砖诪讜注讬谞谉 讘讻讱 讛讗 讜讚讗讬 讚讗讟诪讗 讚注讙诇讗 讜讙专讘讗 讚讞诪专讗 讘' 诪谞讜转 讛谉 讜谞专讗讛 诇拽讬讬诐 讻诇 谞讜住讞讜转 讛讙诪专讜转 砖诇驻谞讬谞讜 讚诪讬讬转讬 谞诪讬 住讬驻讗 讚拽专讗 讜诪转谞讜转 诇讗讘讬讜谞讬诐 讜诪砖讜诐 讚诪谞讛 诪砖诪注 讻诇 讚讛讜 讜诇讻讱 讘注讬 转专讬 诇讗讬砖 讗讞讚 讗讘诇 诪转谞讛 讘注讬 砖讬注讜专 谞转讬谞讛 讻讚讗诪专讬谞谉 讘讻诪讛 讚讜讻转讬谉 讜住讙讬 诇讗讬砖 讗讞讚 诪转谞讛 讗讞转 讜诪砖讜诐 讚砖诇讞 诇讜 讘' 诪谞讜转 讗讟诪讗 讚注讙诇讗 讜讙专讘讗 讚讞诪专讗 砖讛诐 讙讚讜诇讜转 讻砖讬注讜专 谞转讬谞讛 讗诪专 讚讘讛谞讱 讘' 诪谞讜转 讙讚讜诇讜转 讟驻讬 诪砖讬注讜专 诪谞讜转 拽讬讬诪转 讙"讻 讜诪转谞讜转 诇讗讘讬讜谞讬诐 讻砖讬注讜专 谞转讬谞讛 诇专' 讗讜砖注讬讗 讜诇讘谞讬 讘讬转讜 讜讝讛 砖讚拽讚拽 诇讜诪专 讜拽讬讬诪转 讘谞讜 讜诇讗 拽讗诪专 讜拽讬讬诪转 讘讬 讚专"诇 讜拽讬讬诪转 讘谞讜 诇砖谞讬 讗谞砖讬诐 砖转讬 诪转谞讜转 讜诪诇转 诇讗讘讬讜谞讬诐 讬砖 讘讜 专诪讝 讗"讘 讘谞"讬 讚讬讜爪讗讬诐 讘砖转讬 诪转谞讜转 诇讗讘 讜讘谞讬诐:





专砖"砖

讙诪专讗 讘转讞讬诇讛 拽讘注讜讛 讘砖讜砖谉 讜诇讘住讜祝 讘讻讛"注 讻讜诇讜. 诇讻讗讜专讛 转诪讜讛 讚讛专讬 讙诐 讘诪讻转讘 讛专讗砖讜谉 讚诪专讚讻讬 讻转讬讘 讗诇 讻诇 讛讬讛讜讚讬诐 讗砖专 讘讻诇 诪讚讬谞讜转 讛诪诇讱 讻讜' 讜讛专讞讜拽讬诐 讻讜' 讜拽讘诇 讛讬讛讜讚讬诐 讻讜' 拽讬讬诪讜 讜拽讘诇讜 讻讜' 讜谞"诇 讚讗祝 砖讗讞砖讜专讜砖 诪诇讱 讘讻讬驻讛 讻讚诇拽诪谉 (讬讗) 讜讛诐 拽讻"讝 诪讚讬谞讜转 诪讛讜讚讜 讜注讚 讻讜砖 诪"诪 讛讬讜 讞诇讜拽讬诐 讘诪诪砖诇转讜 注诇讬讛诐 注诇 讗讬讝讛 诪讛诐 诇讗 讛讬讛 专拽 诪诇讱 讛讻讜诇诇. 讜诪"诪 讛讬讛 诪诇讱 驻专讟讬 讝讜诇转讜 诇讻讗讜"讗 讜诪转谞讛诇讬诐 注"驻 讚转讜 讜注诇 讗讬讝讛 诪讛诐 讛讬讛 讛讜讗 讙诐 诪诇讱 讛驻专讟讬 讜讘讻"诪 砖讗讜诪专 诪讚讬谞讜转 讛诪诇讱 住转诐 讛讻讜讜谞讛 注诇 诪讚讬谞讜转 砖讛讬讛 讛讜讗 讛诪诇讱 讛驻专讟讬 注诇讬讛诐 专拽 讘诪拽讜诐 砖讛讜讗 讗讜诪专 拽讻"讝 诪讚讬谞讜转 诪讛讜讚讜 讜注讚 讻讜砖 讻讜诇诇 讻诇 讛讻讬驻讛 讜讙讝讬专转 讛诪谉 诇讗 讛讬转讛 专拽 注诇 诪讚讬谞讜转 砖讛讬讛 讗讞砖讜专讜砖 讛诪诇讱 讛驻专讟讬 注诇讬讛诐 讜讝讛 诪砖谞讬 讟注诪讬诐. 讗' 砖讞砖砖 讗讜诇讬 诇讗 讬砖诪注讜 讗诇讬讜 讛诪诇讻讬诐 讛驻专讟讬诐 诇诪注砖讛 专爪讞 讻讝讛 诇讛专讜讙 讗讜诪讛 砖诇讬诪讛 注诇 诇讗 讞诪住 讘讻驻讬讛诐. 讘' 讻讬 讜讚讗讬 讬讚专砖讜 诪讗转讜 注诇 诪讛 讬爪讗 拽爪祝 讻讝讛 注诇讬讛诐 讜讗讜诇讬 讬诪爪讗讜 诪讛诐 讗砖专 讬讚讘专讜 注诇讬讛诐 讟讜讘 讜讬谞讬讗讜讛讜 诪注砖讜转 讝讗转 讜讬谞讞诐 讜讬驻专注 注爪转讜 讘讻诇诇 诇讻谉 讛转讞讻诐 砖诇讗 诇讚专讜砖 专拽 注诇 讛讬讛讜讚讬诐 讗砖专 讛讜讗 砖诇讬讟 驻专讟讬 注诇讬讛诐 砖讗讬砖 诇讗 讬注讬讝 诇砖讗诇讜 注诇 讻讻讛 讜诇讛谞讬讗 讙讝讬专转讜 讜讗讜诇讬 讞砖讘 讻砖讬讘爪注 诪讞砖讘转讜 讝讗转 讬谞讬祝 讬讚讜 讙诐 注诇 砖讗专 讛讬讛讜讚讬诐 讜诇讻谉 诇讗 谞讝讻专 讘讻诇 讛住驻讜专 讚讙讝讬专转 讛诪谉 专拽 讘诪讚讬谞讜转 讛诪诇讱 住转诐 讜讻谉 讻转讬讘 讜讘讻诇 诪讚讬谞讛 讻讜' 讗砖专 讚讘专 讛诪诇讱 讜讚转讜 诪讙讬注 讻讜'. (专"诇 讘诪讚讬谞讜转 讛诪转谞讛诇讜转 注"驻 讚转讜转讬讜 诇讘讚 讚讛诐 讗砖专 讛讬讛 讛讜讗 讙诐 讛诪诇讱 讛驻专讟讬 砖诐 讛讬讛) 讗讘诇 讙讚讜诇 讻讜' 讝讜诇转 讘讗讙专讜转 讗砖专 讻转讘 诪专讚讻讬 (砖诐 讞) 讻转讬讘 讗砖专 诪讛讜讚讜 讜注讚 讻讜砖 拽讻"讝 诪讚讬谞讜转 讗讘诇 诪讛 讛讬讛 讻转讜讘 讘讛谉 讗砖专 谞转谉 讛诪诇讱 讻讜' 讘讻诇 诪讚讬谞讜转 讛诪诇讱 讗讞砖讜专讜砖 讜讛讻讜讜谞讛 砖讛讜讚讬注 诇讻诇 讛诪诪诇讻讜转 讗砖专 谞转谉 专砖讬讜谉 诇讬讛讜讚讬诐 讗砖专 讘诪讚讬谞讜转讬讜 (诇讘讚) 诇讛拽讛诇 讻讜' 讜讛讜讗 讘讻讚讬 砖诇讗 讬讚诪讜 砖讛讬讛讜讚讬诐 注讜砖讬诐 讝讗转 讘诇讗 专砖讬讜谉 讜讬讚讜谞讜诐 讻诪讜专讚讬诐 讜讬注诇讜 注诇讬讛诐 诇爪讘讗 讜讻谉 讻转讬讘 讜讘讻"诪 讻讜' 讗砖专 讚讘专 讛诪诇讱 讜讚转讜 诪讙讬注 砖诪讞讛 讻讜' 讬注谉 讻讬 注诇讬讛诐 诇讘讚诐 讛讬转讛 诪拽讜讚诐 讛讙讝讬专讛 诇专注讛 讜讛讬讛 诇讛诐 诇讘讚诐 讗讘诇 讙讚讜诇 注讻砖讬讜 砖谞转讛驻讱 讛讙诇讙诇 讛讬转讛 讛砖诪讞讛 讙"讻 诇讛诐 诇讘讚诐 讜诇讻谉 讙诐 诪专讚讻讬 讘诪讻转讘讜 讛专讗砖讜谉 诇讗 讻转讘 砖讬拽讘注讜 驻讜专讬诐 专拽 诇讛诐 诇讘讚诐. 讗诪谞诐 讘砖谞讛 讛讘' 谞诪诇讱 诇讻转讜讘 讗诇 讻诇 讛讬讛讜讚讬诐 讗诇 拽讻"讝 诪讚讬谞讛 诇拽讬讬诐 讻讜' 讜诇讻谉 讛讜爪专讱 诇讻转讜讘 诇讛诐 讗转 讻诇 转讜拽祝 (注讬' 诇拽诪谉 讬讟 诪讛 砖讚专砖讜 讘讜) 诪砖讗"讻 讘讻转讘讜 讗诇 讛讬讛讜讚讬诐 讗砖专 讘诪讚讬谞讜转 讛诪诇讱 讚讛诐 讻讘专 讬讚注讜 讗转 讛讻诇 讜讝讛 砖讗诪专 讻讗谉 诪转讞讬诇讛 拽讘注讜讛 讘砖讜砖谉 讜专"诇 诪诇讜讻转 砖讜砖谉 讜诇讘住讜祝 讘讻讛注"讻 讜讘讝讛 转专讗讛 砖讚讘专讬 专砖"讬 诇注讬诇 (讘 讘) 讚"讛 诪讛讜讚讜 讜注讚 讻讜砖 讻转讬讘 讗讬谞诐 诪讚讜讬讬拽讬诐 讜讻讜讜谞转 讛砖"住 注诇 驻住讜拽 讚住讜祝 讛诪讙讬诇讛:



砖诐 注讚 砖诪爪讗讜 诇讛 诪拽专讗 讻讜'. 讻爪"诇:



砖诐 讻转讜讘 讝讗转. 诪砖"讻 讻讗谉 讜讘诪"转 注驻专砖"讬 讜谞"诇 讚谞驻拽讗 诇讬讛 讝讗转 诪谉 讜讝讗转 讛转讜专讛 砖讻讜诇诇转 讛转讜专讛 讻讜诇讛 讜讻讛"讙 讚专砖讜 讘讜讬拽"专 驻讻"讗 讘讝讗转 讬讘讗 讗讛专谉 讗讛"拽 讘讝讻讜转 讛转讜专讛 讜讝讗转 讛转讜专讛 讜讘专讬砖 注"讝 讗讬谉 讝讗转 讗诇讗 转讜专讛 讻讜':



砖诐 讗诪专 砖诪讜讗诇 讗住转专 讗讬谞讛 诪讟诪讗讛 讗讛"讬. 诪讛专诪讘"诐 诪砖诪注 讚诇"驻 讻砖诪讜讗诇 讜讻"讻 讛诪"讗 住讬' 拽诪"讝 住拽"讗 讜注"讻 诪砖讜诐 讚诪讜拽诪讬谞谉 诇讬讛 讻讬讞讬讚讗讬 讜讬讛讬讛 诪讝讛 诇讻讗讜专讛 住转讬专讛 诇诪砖"讻 讘讞讬讚讜砖讬 诇砖讜"注 讗讜"讞 住讬' 拽"住 注"砖 讜讗讜诇讬 讛讱 讚诪讜转讬讘 注诇讬讛 讘专讬讬转' 讛讬讗 讻讬 讘诪砖谞' 诇讗 转谞讬 讗讘诇 专讜转 讻讜' 讜讗讬讻讗 诇诪讬诪专 讗讚专讘讛 诇讗讬讚讱 讙讬住讗 讚讗讬谞讱 诇讻"注 讗"诪 讗讛"讬 讜讻谉 诪讜讻专讞 讚讝讗转 讘专讬讬转讗 诇驻讬' 诪讛专"诐 砖讘转讜讬"讟 砖诐 讜讻"诪 拽爪转 讘转讚"讛 谞讗诪专讛 讜注讬"诇 讟"讗 讚诇"驻 讻讜讜转讬讛 诪砖讜诐 讚讝讜讙讗 讚诇注讬诇 诪砖诪注 讚驻诇讬讙讬 注诇讬讛 讗讘诇 诇讻讗讜专讛 讬砖 住转讬专讛 诪讛讗 讚驻住拽 讘驻"讙 诪讛诇' 诪"讗 讛诇"讙 讜讘驻"讚 讛"讻 讚诇讗 讻专讘 砖砖转 诪讻讞 住转诐 诪转谞讬转讬谉 讚诪讻砖讬专讬谉 讗讱 讙诐 讚讗 诇讗 转讘专讗 讗诐 转注讬讬谉 讘讛讛"诪 砖诐 (讜讗讙讘 专讗讬转讬 砖诐 讘驻"讗 讘讛诪讙讬讛 诇诪诇"诪 砖讚拽讚拽 讘诪讛 讚讗讬转讗 讘讘专讬讬转讗 讚讘砖 讛讙讝讬谉 讜讛爪专注讬谉 讟讛讜专 讜诪讜转专 转专转讬 诇"诇 讜谞注诇诐 诪讻"转 讚讟讛讜专 专"诇 讚讗讬谞讜 诪讻砖讬专 讻驻讬' 讛专注"讘 讘诪' 诪讻砖讬专讬谉 驻"讜 讜讘讙诪专讗 讘讻讜专讜转 (讝 讘) 诪砖诪注 讚讟讛讜专 讛讬讬谞讜 砖讗讬谞讜 诪拽讘诇 讟讜诪讗讛 讗祝 注"讬 讛讻砖专 讚诇讗 诪讬讞砖讘 讗讜讻诇 讘诇转讬 诪讞砖讘讛 讜爪"注 注诇 驻讬' 讛专注"讘 讜注"砖 讘专"砖) 讜讬砖 注讜讚 专讗讬讛 诇诪砖"讻 砖诐 诪讛讗 讚驻住拽讜 讻专讘 讘讘"诪 (拽讬讗) 讗祝 砖讛讜讗 谞讙讚 住转诐 诪砖谞讛 专拽 讚拽"诇 讗讬讱 砖讘讬拽 专讘 诪转谞讬转讬谉 讻讜' 讻诪砖"讻 诇注讬诇 (讚 讘) 讜注转讜讬"讟 砖诐 讗讱 诪爪讗转讬 住转讬专讛 讘专"谉 住讜祝 拽讚讜砖讬谉 讘诪砖"讻 讘讟注诐 讛专诪讘"诐 砖驻住拽 讚诇讗 讻砖诪讜讗诇 讚讗讜住专 讬讞讜讚 讗驻讬' 注诐 讗诪讜 讜讘转讜 注"砖:



专砖"讬 讚"讛 讘讻讜诇讬讛 住' 诪讜注讚. 讞诇讜驻讬 专讬讜"讞 讬砖 诪讞诇讬驻讬谉 专讬讜"讞 讜诪讻谞讬住讬谉 专' 讬讜谞转谉. 讻爪"诇:



[专砖"讬 讚"讛 砖诇砖讬诐. 诇讛讝讻讬专 诪讞讬讬转 注诪诇拽 讻讜' 讘讚讘专 砖砖讬诇砖转讬 讻讜'. 讻"讛 讛讙讬' 讘注"讬] :



专砖"讬 讚"讛 讗讬谞讛 诪讟诪讗讛 讗讛"讬. 讜诪讞诇讜拽转 讻讜'. 谞"诇 讚讝讛讜 讚讘讜专 讞讚砖:



专砖"讬 讚"讛 讜讛诇讗 讻讘专 谞讗诪专. 讜拽讛诇转 讻讘专 谞讗诪专讛. 转讬讘讜转 讗诇讜 诇讬转讗 讘专砖"讬 砖讘注"讬 讜讻"谞 诇诪讞拽诐 诪讻讗谉 讗讜 讚爪"诇 诇讘讚 转讞转 讻讘专:



转讚"讛 谞讗诪专讛. 讜专讬讜"讞 谞诪讬 讗诪专 讚讗诐 拽专讗讛 讘讛"讻. 诇"讬 诇讻讗讜专讛 诇驻专砖"讬 砖诐 讘讟注诪讜 讬"诇 讚讙专注 诪注"驻 讜注讬' 诪讛专砖"讗:



转讚"讛 讜专"谞. 注讬' 讞"讗 讜讟"讗 讚砖谞讬讛诐 讻讜讜谞讜 诇讚"讗 讜讗谞讬 专讗讬转讬 讘讬专讜砖诇诪讬 讘专"诪 讜讝"诇 讗讜 讗讬谞讜 讗诇讗 讬"讜 讜讬"讝 专"讗 讘砖诐 专"诇 讜诇讗 讬注讘专 讜诇讗 讬注讘专讜 讻"讛 讙讬' 讛拽"注 讜驻讬' 讘专讬砖讗 讻转讬' 讜诇讗 讬注讘专 讜讘转专讬讛 讜诇讗 讬注讘专讜 讜讛讗 转讜 诇"诇 讗诇讗 诇诇诪讚 砖讗讬谉 诇讗讞专 讬讜转专 诪讟"讜 讜讛砖转讗 讬"诇 讚诇讛讻讬 谞讚 专"谞 诪拽专讗 讚专"讬 讚讗讬爪讟专讱 诇讬讛 诇讛讻讬:





讛讙讛讜转 讬注讘"抓

转讜住壮 讚状讛 谞讗诪专讛. 砖谞讬转谞讛 诇讻转讜讘 诪讚专讘谞谉 讘诪讙"转. 谞"讘 讬"诇 讚谞讬转谉 诇讻转讜讘 讜诇拽专讜转 诪讚专讘谞谉 讛讗 诪讬讛讗 讗住转专 讛讬讗 住讜祝 讻诇 讛谞住讬诐 诪砖讗讬讻 讞谞讜讻讛 讗注"讙 讚谞讬转谞讛 诇讻转讜讘 诪讚专讘谞谉 诇讗 谞转谞讛 讻转讬谞讛 讚讬讚讛 诇拽专讜转 讗驻讬壮 诪讚专讘谞谉 讜讘讻诇诇 转专讜爪讬 讝讛 讛讜讗 转专讜爪讜 砖诇 讛专壮壮讗 讙状讻 讚诪砖讜诐 讚转拽谞讜 拽专讬讗讛 讘诪讙讬诇讛 转拽谞讜 诇讛 讙诐 讻诇 讚讬谞讬 住驻专 讻讗诪转讛 砖诇 转讜专讛 诪砖讜诐 讚讻诇 讚转拽讜谉 专讘谞谉 讻注讬谉 讚讗讜专讬讬转讗 转拽讜谉:





讘谉 讬讛讜讬讚注

砖讈指诇职讞讜旨 诇指讛旨: (诪砖诇讬 讻讘, 讻) '讛植诇止讗 讻指转址讘职转执旨讬 诇职讱指 砖指讈诇执讬砖执讈讬诐 讘职旨诪讜止注值爪止转 讜指讚指注址转', 砖指讈诇执讬砖执讈讬诐 讜职诇止讗 专职讘指注执讬诐. 谞专讗讛 诇讬 讘住"讚 讛讟注诐 讚讻转讬讘 (砖诪讜转 讬讝, 讟讝) '讻执旨讬 讬指讚 注址诇 讻值旨住 讬指讛旨' 讚讗讬谉 讛讻住讗 砖诇诐 讜讗讬谉 讛砖诐 砖诇诐 注讚 砖讬诪讞讛 砖诪讜 砖诇 注诪诇拽, 讜讞住专讜谉 讛讜讗 讘讗讜转讬讜转 讗讜"讛 砖讛诐 砖诇砖讛 讗讜转讬讜转, 讜讻诪讜 砖讻转讘讜 讛诪驻专砖讬诐 讝"诇 注诇 驻住讜拽 (转讛诇讬诐 拽诇讘, 讬讙) 讻执旨讬 讘指讞址专 讛殖' 讘职旨爪执讬旨讜止谉 '讗执讜指旨讛旨' 诇职诪讜止砖指讈讘 诇讜止, 诇讻讱 谞讻转讘讛 诪讞讬讬转 注诪诇拽 砖诇砖讛 驻注诪讬诐 讻讚讬 砖谞讝讻讜专 转讬拽讜谉 讗讜转讬讜转 讗讜"讛 讛转诇讜讬诐 讘诪讞讬讬转 注诪诇拽. 讜诇讝讛 住讬讬诐 讛讻转讜讘 (诪砖诇讬 讻讘, 讻讗) '诇职讛讜止讚执讬注植讱指 拽止砖职讈讟职 讗执诪职专值讬 讗直诪侄转' 讻诇讜诪专 讻转讘转讬 诇讱 砖诇砖讛 驻注诪讬诐 讻讚讬 诇讛讜讚讬注讱 讛讚讘专 讛转诇讜讬 讘诪讞讬讬转 注诪诇拽, 讜讛讬讬谞讜 砖讘讝讛 转讚注 '诇职讛指砖执讈讬讘 讗植诪指专执讬诐 诇职砖止讈诇职讞侄讬讱指', 讗诪专讬诐 讛诐 砖诇砖讛 讗讜转讬讜转 '讗执讜指旨讛旨' 砖讛诐 讗讜转讬讜转 讞砖讜讘讬诐, 讚讗诪专讬诐 讛讜讗 诇砖讜谉 讞砖讬讘讜转 讻诪讜 (讚讘专讬诐 讻讜, 讬讝) '讗侄转 讛殖' 讛侄讗直诪址专职转指旨 讛址讬旨讜止诐', (讚讘专讬诐 讻讜, 讬讞) '讜址讛殖' 讛侄讗直诪执讬专职讱指 讛址讬旨讜止诐' 讻讚讬 砖转砖讬讘 讗讜转诐 诇砖诇讞讱 讛讜讗 讛拽讘"讛.
注讜讚 谞专讗讛 诇讬 讘住"讚 砖谞讻转讘讛 诪讞讬讬转 注诪诇拽 砖诇砖讛 驻注诪讬诐, 诇专诪讜讝 讻讬 诪讞讬讬转讜 转诇讜讬讛 讘讘讬讟讜诇 (讘专讗砖讬转 诇讜, 诪讙) '讗址诇旨讜旨祝 诪址讙职讚执旨讬讗值诇' 砖讛讜讗 专讜诪讬. 讜讬讚讜注 诪讛 砖讻转讘 讛专讘 讝"诇 讘住讜讚 讛讗诇讜驻讬诐 砖诇 注砖讜 讚讗诇讜祝 诪讙讚讬讗诇 讛讜讗 讻谞讙讚 '讬职住讜止讚' [80] 讚讟讜诪讗讛 砖诪住驻专讜 砖诪讜谞讬诐, 讜诪住驻专 讝讛 讛讜讗 砖诇讬砖 诪住驻专 砖诐 注植诪指诇值拽 [240], 讜讗讜诪专讜 '讘职旨诪讜止注值爪止转 讜指讚指注址转' 讻讬 讻转讬讘转 诪讞讬讬转讜 砖诇砖讛 驻注诪讬诐 讛讬讗 注讬爪讛 谞讻讜谞讛 诪讗转讜 讬转讘专讱, 讻讚讬 砖注诇 讬讚讬 讛拽专讬讗讛 砖拽讜专讬谉 讬砖专讗诇 讘驻专砖转 诪讞讬讬转 注诪诇拽 讘讘讬转 讛讻谞住转 讜讘讘讬转 讛诪讚专砖 讬讛讬讛 诪讞讬讬讛 讘诪拽爪转 讘拽诇讬驻转讜 讘讻诇 驻注诐, 诇讻谉 讝讜 讛讻转讬讘讛 砖谞讻驻诇讛 砖诇砖讛 驻注诪讬诐 讛讬转讛 '讘职旨诪讜止注值爪止转 讜指讚指注址转' 诪讗转讜 讬转讘专讱.



注址讚 砖讈侄诪旨指爪职讗讜旨 诇讜止 诪执拽职专指讗 讻旨指转讜旨讘 讘旨址转旨讜止专指讛: (砖诪讜转 讬讝, 讬讚) '讻职旨转止讘 讝止讗转 讝执讻指旨专讜止谉 讘址旨住值旨驻侄专' 讻职旨转止讘 讝止讗转 诪址讛 砖讈侄讻旨指转讜旨讘 讻旨指讗谉 讜旨讘职诪执砖讈职谞指讛 转旨讜止专指讛. 讛拽砖讛 讟讜专讬 讗讘谉 讝"诇 讛讬讻谉 诪爪讗讜 讟注诐 诇讚讘专 讝讛 诇讞砖讜讘 讻讗谉 讜诪砖谞讛 转讜专讛 讘驻注诐 讗讞转 讛驻讱 诪诪讛 砖讞砖讘讜 讘转讞诇讛 诇讞砖讘诐 讘砖转讬诐? 注讬讬谉 砖诐.
讜谞专讗讛 诇讬 讘住"讚 砖讛诐 专讗讜 讘驻专砖转 讘砖诇讞 讻转讬讘 (砖诪讜转 讬讝, 讬讚) '诪指讞止讛 讗侄诪职讞侄讛 讗侄转 讝值讻侄专 注植诪指诇值拽', 讚讛讻讜谞讛 讛拽讘"讛 讬诪讞讛讜 诪诇诪注诇讛, 讜讘诪砖谞讛 转讜专讛 讻转讬讘 (讚讘专讬诐 讻讛, 讬讟) '转执旨诪职讞侄讛 讗侄转 讝值讻侄专 注植诪指诇值拽' 专讜爪讛 诇讜诪专 讬诪讞讜 讗讜转讜 讬砖专讗诇 诪诇诪讟讛, 讜诇讻讱 讛讘讬谞讜 讚讞讚讗 诪诇转讗 讛讬讗, 讚讻砖讬诪讞讛讜 讛拽讘"讛 诪诇诪注诇讛 讬诪讞讜讛讜 讬砖专讗诇 诪诇诪讟讛, 讜诇讻讱 讻讗谉 谞拽讬讟 讝值讻侄专 注植诪指诇值拽 讜讻讗谉 谞拽讬讟 讝值讻侄专 注植诪指诇值拽 砖讛讜讗 讝' 讗讜转讬讜转, 讜诇讝讛 讗诪专 '讻职旨转止讘 讝止讗转 讘址旨住值旨驻侄专' 转讬讘转 '讝止讗转' 讬讜爪讗 讘讞讜诇"诐 砖讛讜讗 讘诪拽讜诐 讜讗"讜 讜拽专讬 讘讛 '讝' 讗讜止转' 砖讛讜讗 讛诪讞讬讛 讛专诪讜讝讛 讘砖讘注讛 讗讜转讬讜转 砖诇 讝值讻侄专 注植诪指诇值拽. 讜注讜讚 诪砖诪注 诇讬讛 诪讚讻转讬讘 '讻职旨转止讘' 讜讗讬 拽讗讬 注诇 驻专砖转 讘砖诇讞 诇诪讗讬 讗爪讟专讬讱 诇诪讬诪专 讻职旨转止讘, 讜讻讬 诪爪讜讛讜 注诇 讻诇 讚讘专 '讻职旨转止讘' 讜诪讗讬 砖谞讗 讛讗? 讗诇讗 讜讚讗讬 讛讻讬 拽讗诪专 诇讜 讻职旨转止讘 讘旨职诪执砖讈职谞指讛 转旨讜止专指讛 砖讛讜讗 诇讗讞专 讗专讘注讬诐 砖谞讛. 谞诪爪讗 诪讞讬讬转 注诪诇拽 谞讻转讘讛 讘转讜专讛 讘谞讘讬讗讬诐 讘讻转讜讘讬诐, 讜诇讝讛 讗诪专 '转执旨诪职讞侄讛 讗侄转 讝值讻侄专 注植诪指诇值拽 诪执转址旨讞址转 讛址砖指旨讈诪指讬执诐' 讜讛讬讬谞讜 转址旨讞址转 讗讜转讬讜转 砖讈职诪执讬 讬砖 讗讜转讬讜转 转旨职谞址讱职 砖讛诐 专讗砖讬 转讬讘讜转 '转讜专讛 谞讘讬讗讬诐 讻转讜讘讬诐' 讻讬 讗讜转 诪"诐 讗讞专讜谞讛 讛讬讗 讻驻讜诇讛.



专址讘旨执讬 讗直诇执讬注侄讝侄专 讗讜止诪值专: 讗侄住职转旨值专 讘旨职专讜旨讞址 讛址拽旨止讚侄砖讈 谞侄讗侄诪职专指讛, 砖讈侄谞旨侄讗直诪址专: (讗住转专 讜, 讜) '讜址讬止旨讗诪侄专 讛指诪指谉 讘职旨诇执讘旨讜止'. 拽砖讛 诪谞讗 诇讬讛 讛讗? 讜讚讬诇诪讗 讻砖讘讗 讛诪谉 诇讘讬转讜 讛讜讻讬讞讜 讗讜转讜 讗讜讛讘讬讜 讜讝专砖 讗砖转讜 诇诪讛 讗诪专转 诇诪诇讱 讻谉 诇注砖讜转 诇讜 讙讚讜诇讛 讻讝讗转? 讜讛砖讬讘 诇讛诐: 讗诪专转讬 讘诇讘讬 讘讗讜转讛 讛注转 诇诪讬 讬讞驻讜抓 讛诪诇讱 诇注砖讜转 讬拽专 讬讜转专 诪诪谞讬, 讜诇讻讱 讞砖讘转讬 诇注爪诪讬 讗谞讬 诪讻讬谉 讙讚讜诇讛 讝讜! 讜讗讞专 讻讱 谞讜讚注 诇讻讜转讘 讛诪讙讬诇讛 砖讗诪专 讛诪谉 诇讗讜讛讘讬讜: 讻讱 讗诪专转讬 讘诇讘讬, 讜讻转讘 讻谉, 讚讛讗 讘诇讗讜 讛讻讬 讻转讘 讘诪讙讬诇讛 注讜讚 讚讘专讬诐 诪讛 砖讚讘专 讛诪谉 讜诪讛 砖讚讘专讜 讗讜讛讘讬讜 注诪讜 讻砖讘讗 诇讘讬转讜, 讜诪讜讻专讞 诇讜诪专 讚讗诇讜 讛讚讘专讬诐 谞讜讚注讜 诇讻讜转讘 讛诪讙讬诇讛 诪讗谞砖讬诐 讗讞专讬诐 砖讛讬讜 砖诐, 讜讙诐 讚讘专 讝讛 谞讜讚注 诇讜 讘讻诇诇 讗讜转诐 讛讚讘专讬诐.
讜谞专讗讛 诇讬 讘住"讚 讗诐 诇讗 讛讬讛 讻讜转讘 讛诪讙讬诇讛 诪转讘专专 讗爪诇讜 讚讘专 讝讛 讘专讜讞 讛拽讜讚砖 砖讻讱 讗诪专 讛诪谉 讘诇讘讜, 诇讗 讛讬讛 讻讜转讘 讚讘专 讝讛 讘诪讙讬诇讛 诪讻讞 讚讘专讬讜 砖诇 讛诪谉 砖注砖讛 讛转谞爪诇讜转 诇注爪诪讜 讘转讜讻讞转 讗讜讛讘讬讜 砖讗诪专 诇讛诐 讻讱 讗诪专转讬 讘诇讘讬, 讜诇讻讱 讛爪注转讬 住讚专 讛讙讚讜诇讛 讛讝讗转 诇驻谞讬 讛诪诇讱, 讚讗驻砖专 讛诪谉 砖讬拽专 讘讝讛 讻讬 讘讜砖 诪讗讜讛讘讬讜 注诇 砖讟讜转 砖诇讜 砖讙专诐 讘讛爪注转 讛讙讚讜诇讛 讛讝讗转, 讜讛讜讻专讞 诇注砖讜转 讛转谞爪诇讜转 诇讜诪专 砖讻讱 讗诪专转讬 讘诇讘讬, 注诇 讻谉 讜讚讗讬 讻讜转讘 讛诪讙讬诇讛 谞讜讚注 诇讜 讝讛 讘专讜讞 讛拽讜讚砖.



专址讘旨执讬 诪值讗执讬专 讗讜止诪值专: 讗侄住职转旨值专 讘旨职专讜旨讞址 讛址拽旨止讚侄砖讈 谞侄讗侄诪职专指讛, 砖讈侄谞旨侄讗直诪址专: (讗住转专 讘, 讻讘) '讜址讬执旨讜指旨讚址注 讛址讚指旨讘指专 诇职诪指专职讚殖旨讻址讬'. 讛拽砖讛 讛讙讗讜谉 讟讜专讬 讗讘谉 讗祝 注诇 讙讘 讚诪砖诪注 讚讘专讜讞 讛拽讜讚砖 谞讜讚注 诇讜 诪砖讜诐 讚讻转讬讘 讜址讬执旨讜指旨讚址注 讘住转诐, 注诐 讻诇 讝讛 诪谞讗 诇讬讛 讚讛诪讙讬诇讛 谞讻转讘讛 讘专讜讞 讛拽讜讚砖? 讚讛讗 诪驻讜专砖 讘讻转讜讘讬诐 讚砖专转讛 注诇 砖诇诪讛 讛诪诇讱 注"讛 专讜讞 讛拽讜讚砖, 讜讗驻讬诇讜 讛讻讬 住讘讬专讗 诇讬讛 诇专讘讬 诪讗讬专 讚拽讛诇转 诇讗 谞讗诪专讛 讘专讜讞 讛拽讜讚砖, 讜讗诐 讻谉 讙诐 讛讻讗 讗驻讬诇讜 砖讘专讜专 诇谞讜 讚砖专转讛 专讜讞 讛拽讜讚砖 注诇 诪专讚讻讬 讜讘专讜专 诇谞讜 砖讛讜讗 讻转讘 讗转 讛诪讙讬诇讛, 诪谞讗 诇讬讛 讚讻转讘讛 讘专讜讞 讛拽讜讚砖? 讜讛谞讬讞 讝讛 讘拽讜砖讬讗 讬注讜讬谉 砖诐.
讜谞专讗讛 诇讬 讘住"讚 诪讗讞专 砖讝讛 讛讻转讜讘 讚'讜址讬执旨讜指旨讚址注 讛址讚指旨讘指专 诇职诪指专职讚殖旨讻址讬' 诪讙讬讚 讚谞讜讚注 诇讜 讘专讜讞 讛拽讜讚砖, 讜拽讬讬诪讗 诇谉 讚诪专讚讻讬 注爪诪讜 讻转讘 讛诪讙讬诇讛, 讗诐 谞讗诪专 砖讛讚讘专讬诐 讻转讘诐 讜住讬讚专诐 诪讚注转讜 讜诇讗 讻转讘诐 注诇 驻讬 专讜讞 讛拽讜讚砖 诇讗 讛讬讛 讻讜转讘 讚讘专 讝讛 砖诇 '讜址讬执旨讜指旨讚址注 讛址讚指旨讘指专 诇职诪指专职讚殖旨讻址讬' 砖讛讜讗 诪讜讚讬注 砖谞讜讚注 诇讜 讘专讜讞 讛拽讜讚砖, 讻讬 讬讚讜注 讚诪专讚讻讬 讛讬讛 注谞讬讜 讙讚讜诇 讜讛讬讛 讻诪砖讛 专讘讬谞讜 注"讛 讘讚讜专讜, 讜讘讜讚讗讬 诇讗 讛讬讛 诪讙诇讛 砖讘讞 注爪诪讜 砖讛砖讬讙 专讜讞 讛拽讜讚砖! 讗讘诇 讗诐 谞讗诪专 讘专讜讞 讛拽讜讚砖 谞讗诪专讛 讛讬讛 诪讜讻专讞 诇讻转讜讘 讚讘专 讝讛 砖诇 讜址讬执旨讜指旨讚址注 讛址讚指旨讘指专 讗祝 注诇 讙讘 讚诪讜讻讞 砖谞讜讚注 诇讜 讘专讜讞 讛拽讜讚砖, 讬注谉 讻讬 讛讜讗 讗讬谞讜 讻讜转讘 讛讚讘专讬诐 讻驻讬 专爪讜谞讜, 讗诇讗 专讜讞 讛拽讜讚砖 讗讜诪专转 诇讜 砖讬讻转讜讘 讻讱 讜讻讱, 讜讗讬谉 讘讬讚讜 诇讘讟诇 讗驻讬诇讜 讗讜转 讗讞转, 讻讗砖专 谞诪爪讗 讚诪砖讛 专讘讬谞讜 注"讛 讛讬讛 讻讜转讘 讘转讜专讛 砖讘讞讬诐 砖诇讜 讘注诇 讻专讞讜 讻讬 砖讻讬谞讛 讗讜诪专转 诇讜 砖讬讻转讜讘 讻讱 讜讻讱, 讜讻谉 讛谞讘讬讗讬诐 讻讜转讘讬诐 砖讘讞讬诐 砖诇讛诐 讘住驻专讬讛诐, 砖讛诐 诪讜讻专讞讬诐 诇讻转讜讘 讛讚讘专讬诐 讗砖专 专讜讞 讛拽讜讚砖 讗讜诪专转 诇讛诐 诇讻转讜讘, 讜诇讻讱 讙诐 诪专讚讻讬 讻转讘 '讜址讬执旨讜指旨讚址注 讛址讚指旨讘指专 诇职诪指专职讚殖旨讻址讬' 讗祝 注诇 驻讬 砖讘讝讛 讙讬诇讛 砖讘讞 注爪诪讜 砖讝讻讛 诇专讜讞 讛拽讜讚砖.



拽执讬职旨诪讜旨 诇职诪址注职诇指讛 诪址讛 砖讈侄拽旨执讘旨职诇讜旨 诇职诪址讟旨指讛. 谞专讗讛 诇讬 讘住"讚 讚拽砖讛 诇讬讛 讚讛讜讛 诇讬讛 诇诪讬诪专 '拽执讘职旨诇讜旨 讜职拽执讬职旨诪讜旨' 讻讬 讛拽讬讜诐 讬讛讬讛 讗讞专 讛拽讘诇讛 讗讘诇 讗讞专 讛拽讬讜诐 拽讘诇讛 诪讗谉 讚讻专 砖诪讗?! 讜诇讻谉 讚专讬砖 拽执讬职旨诪讜旨 诇职诪址注职诇指讛 诪址讛 砖讈侄拽旨执讘旨职诇讜旨 诇职诪址讟旨指讛.
讜谞专讗讛 诇讬 讘住"讚 讛拽讬讜诐 砖诇 诪注诇讛 拽讗讬 注诇 讛讛讗专讛 砖讛讬讗 砖讜专砖 谞砖诪转 诪专讚讻讬, 砖专爪讛 讛砖诐 讬转讘专讱 砖转转讙诇讛 讛讗专讛 讝讜 讘讻诇 砖谞讛 讘讬诪讬 讛驻讜专讬诐, 讜诇讗 转转讘讟诇 讗诇讗 转砖讗专 拽讬讬诪转 讜谞专砖诪转 讘专讞诇 注拽专转 讛讘讬转 讙诐 讗讞专 讛住转诇拽讜转 讛诪讜讞讬谉 诪诪谞讛 讜讬讞讝专讜 讘讝"讗 [讘讝注讬专 讗谞驻讬谉], 讜诪驻讜专砖 讘讚讘专讬 专讘讬谞讜 讛讗专"讬 讝"诇 讻讚讬 诇拽讬讬诐 讛讛讗专讛 讛讙讚讜诇讛 讛讝讗转 诇诪注诇讛 爪专讬讻讬谉 讗谞讞谞讜 诇注砖讜转 砖诇砖讛 诪爪讜转, 讜讛诐 诪拽专讗 诪讙讬诇讛 讜诪转谞讜转 诇讗讘讬讜谞讬诐 讜住注讜讚转 驻讜专讬诐 讬注讜讬谉 砖诐. 讜诇讝讛 讗诪专 拽执讬职旨诪讜旨 诇职诪址注职诇指讛 讘讙讬诇讜讬 讜拽讬讜诐 讛讗专讛 讛讙讚讜诇讛 讛谞讝讻专, 诪址讛 砖讈侄拽旨执讘旨职诇讜旨 诇职诪址讟旨指讛 诇注砖讜转 砖诇砖讛 诪爪讜转 讛谞讝讻专 讘讻诇 砖谞讛 讜砖谞讛.



专址讘 谞址讞植诪指谉 讘旨址专 讬执爪职讞指拽 讗讜止诪值专 诪值讛指讻指讗: (讗住转专 讟, 讻讞) 讜职讝执讻职专指诐 诇止讗 讬指住讜旨祝 诪执讝址旨专职注指诐. 驻讬专砖讜 讛转讜住驻讜转 讝"诇 讚讘专讬砖讗 讚拽专讗 诇讗 讞讝讬谞谉 讗诇讗 讛讬讛讜讚讬诐 砖讘讗讜转讜 讛讚讜专 讜讛拽砖讛 讛讙讗讜谉 讟讜专讬 讗讘谉 讝"诇, 讻讬讜谉 讚诪讚讘专 注诇 讛注转讬讚 讛讗 诪砖诪注 讚讘专讜讞 讛拽讜讚砖 谞讗诪专讛, 讚讛诇讗 讚讘专 注转讬讚 讗驻讬诇讜 诇讝诪谉 拽专讜讘 讗讬 讗驻砖专 诇讬讚注 讗诇讗 讘专讜讞 讛拽讜讚砖 讬注讜讬谉 砖诐.
讜谞专讗讛 诇讬 讘住"讚 讻讜谞转诐 讚注诇 专讬砖讗 讚拽专讗 拽砖讬讗 诇讛讜, 讚讬诇诪讗 诪住讘专讗 讗诪专 讻讜转讘 讛诪讙讬诇讛 讗转 讛讚讘专 讛讝讛, 讚诪住转讘专讗 讗讜转讜 讛讚讜专 砖专讗讜 讛谞住 讛谞驻诇讗 砖谞讬爪讜诇讜 诪诪讜转 诇讞讬讬诐 讬拽讘注讜 讬诪讬诐 讗诇讜 诇讝讻专讜谉 讘讻诇 砖谞讛 诇讬讜诐 讟讜讘, 讜讻讛讗讬 讙讜谞讗 驻专讬讱 讛砖"住 注诇 专讗讬讛 砖诇 专讘讬 讗诇讬注讝专 住讘专讗 讛讜讗 讚诇讗 讛讜讛 讗讬谞讬砖 讚讞砖讬讘 讜讻讜', 讜诇讻谉 讬诇讬祝 专讘 谞讞诪谉 诪住讜祝 讛驻住讜拽 讚讻转讬讘 '诇止讗 讬指住讜旨祝 诪执讝址旨专职注指诐' 讚拽讗讬 注诇 讚讜专讜转 讛讘讗讬诐 砖诇讗 专讗讜 讛谞住 讘注讬谞讬讛诐, 讜诇讙讘讬 讚讬讚讛讜 诇讬讻讗 讛讻专讞 诪爪讚 讛住讘专讗 讗诇讗 讜讚讗讬 讘专讜讞 讛拽讜讚砖 谞讗诪专讛.
讜诇驻讬 讚讘专讬 专讘讬谞讜 讛讗专"讬 讝"诇 讘砖注专 讛讻讜谞讜转, 砖驻讬专砖 '讜职讝执讻职专指诐 诇止讗 讬指住讜旨祝 诪执讝址旨专职注指诐' 拽讗讬 注诇 讗讜转讛 讛讛讗专讛 讛讙讚讜诇讛 讗砖专 诇诪注诇讛 注讬讬谉 砖诐, 讛砖转讗 讘讝讛 谞转讬讬砖讘 讚拽讚讜拽 讛转讜住驻讜转 讝"诇, 讚专讘 谞讞诪谉 讘讗 诇讛讜讻讬讞 诪住讜祝 讛驻住讜拽 讻讬讜谉 讚讗讬讬专讬 注诇 注谞讬谉 讛谞注砖讛 诇诪注诇讛 讜讗诐 诇讗 谞讗诪专讛 讘专讜讞 讛拽讜讚砖 诪讛讬讻谉 讬讚注讜 诪讛 砖谞注砖讛 诇诪注诇讛?! 讜讚讜"拽.



讟指讘指讗 讞植讚指讗 驻旨执诇职驻旨址诇职转旨指讗 讞植专执讬驻职转旨指讗 诪执诪旨职诇值讬 爪址谞旨指讗 讚旨职拽指专值讬. [讟讜讘 驻诇驻诇 讞专讬祝 讗讞讚 诪诪诇讜讗 讛住诇 讚诇注讜转] 谞专讗讛 诇讬 讚讗讬谉 讻讜谞转讜 诇讙谞讜转 砖讗专 讛讟注诪讬诐 讘诪砖诇 讝讛, 讗诇讗 专讜爪讛 诇讜诪专 注诇 讻诇 讛讟注诪讬诐 讬转注讜专专 专讜讞 讘讗谞讜砖 诇讚讞讜转诐 诪讗讬讝讛 讟注诐, 讗讱 讟注诐 砖诇 砖诪讜讗诇 诇讗 讬转注讜专专 专讜讞 讘讗讚诐 诇讚讘专 讘讜 讻诇讜诐, 讜诇讻谉 讛诪砖讬诇 讗讜转诐 讛讟注诪讬诐 诇拽专讗 讗砖专 讗讻讬诇转讜 诪注讜专专转 专讜讞讜转 讘讘讟谉 讛讗讚诐, 讗讱 诪讗讻诇 讛讞专讬祝 注讜爪专 讛专讜讞讜转 讜注砖讛 讘讜 讚诪讬讜谉 诇讟注诐 砖诇 砖诪讜讗诇.





讘谞讬讛讜

讜职讻执讬 讝讜旨 讘旨执诇职讘址讚 讗指诪址专? 讜职讛址诇旨止讗 讻旨职讘指专 谞侄讗直诪指专 '讜址讬职讚址讘值旨专 砖职讈诇止砖侄讈转 讗植诇指驻执讬诐 诪指砖指讈诇 讜址讬职讛执讬 砖执讈讬专讜止 讞植诪执砖指旨讈讛 讜指讗指诇侄祝'. 驻讬专讜砖 讚专讘讬 砖诪注讜谉 讘谉 诪谞住讬讗 讗诪专 拽讛诇转 讞讻诪转讜 砖诇 砖诇诪讛 讜诇讗 谞讗诪专讛 讘专讜讞 讛拽讜讚砖 讻讚讬 砖转讛讬讛 谞讞砖讘转 讻砖讗专 讻转讜讘讬诐 讜讟注谞讜 注诇讬讜 讜讛诇讗 讻讘专 谞讗诪专 '讜址讬职讚址讘值旨专 砖职讈诇止砖侄讈转 讗植诇指驻执讬诐 诪指砖指讈诇' 讜讗诐 拽讛诇转 诪讞讻诪转讜 诇诪讛 诇讗 讻转讘 讙诐 砖诇砖转 讗诇驻讬诐 诪砖诇 砖讛诐 诪讞讻诪转讜? 讜讗诐 转讗诪专 讻转讘 诪拽爪转 诪讛 砖讗诪专 诪讞讻诪转讜 讜诇讗 讻转讘 讻诇 诪讛 砖讗诪专 诪讞讻诪转讜, 转讗 砖诪注 (诪砖诇讬 诇, 讜) '讗址诇 转旨讜止住职祝职旨 注址诇 讚职旨讘指专指讬讜' 讚讛讜讗 注爪诪讜 讗诪专 讘诪砖诇讬 (诪砖诇讬 诇, 讛) '讗执诪职专址转 讗直诇讜止卢拽旨址 爪职专讜旨驻指讛' 讗诇讜 住驻专讬 讻转讜讘讬诐 讛讗诪讜专讬诐 讘专讜讞 讛拽讜讚砖 讜讗转讛 讘谉 讗讚诐 讗诇 转讜住祝 诪讞讻诪转讱 注诇讬讛诐, 讜诪讗讞专 砖讛讜讗 注讜诪讚 讜诪讝讛讬专 讘讻讱 讗讬讱 讛讜讗 讛讜住讬祝 诪讞讻诪转讜 注诇 讛讻转讜讘讬诐 讗诇讗 讜讚讗讬 拽讛诇转 讗讬谞讛 诪讞讻诪转讜 讗诇讗 谞讗诪专讛 讘专讜讞 讛拽讜讚砖.


'讜旨诪址转指旨谞讜止转 诇指讗侄讘职讬讜止谞执讬诐' 砖讈职转旨值讬 诪址转旨指谞讜止转 诇执砖讈职谞值讬 讘旨职谞值讬 讗指讚指诐. 讛拽砖讛 讛专讘 驻专讬 讞讚砖 讘住讬诪谉 转专爪"讚 讗讬诪讗 砖转讬 诪转谞讜转 诇讻诇 讗讘讬讜谉 砖讛讜讗 砖转讬诐 砖讛谉 讗专讘注, 讜讻讛讛讬讗 讚讗诪专讬谞谉 驻专拽 讙' 讚讬讜诪讗 讙讘讬 讜谞转谉 讗讛专谉 注诇 砖谞讬 讛砖注讬专讬诐 讙讜专诇讜转 讬讻讜诇 讬转谉 砖谞讬诐 注诇 讝讛 讜砖谞讬诐 注诇 讝讛? 讜转专抓 讗讬 讛讜讛 讻转讬讘 '诇指讗侄讘职讬讜止谞执讬诐 诪址转指旨谞讜止转' 讛讜讛 诪爪讬 诇诪讬诪专 诇砖谞讬 讗讘讬讜谞讬诐 讗专讘注 诪转谞讜转, 讗讘诇 讛砖转讗 讚讻转讬讘 '讜旨诪址转指旨谞讜止转 诇指讗侄讘职讬讜止谞执讬诐' 讘砖转讬 诪转谞讜转 诪驻讟专 讜拽讗诪专 砖讬讞诇拽诐 诇讗讘讬讜谞讬诐 讚讛讬讬谞讜 砖转讬 诪转谞讜转 诇砖谞讬 讘谞讬 讗讚诐, 注讚 讻讗谉 讚讘专讬讜 讜讛讘讬讗讜 讛专讘 讘专讻讬 讬讜住祝 住讬诪谉 转专爪"讚 注讬讬谉 砖诐.
讜谞专讗讛 诇讬 讘住"讚 诇转专抓 讚讬讚讜注 讚讬谉 诪转谞讜转 诇讗讘讬讜谞讬诐 讛讜讗 讻诇 诪转谞讛 砖讬注讜专 住注讜讚讛 讻讚讬 砖讬讗讻诇 讛讗讘讬讜谉 讘讜 讘讬讜诐 讜诇讗 讬专注讘, 讜讗诐 讻谉 诪讗讬 住讘专讛 讗讬讻讗 讘讝讛 诇诪讬讛讘 诇讬讛 砖转讬 住注讜讚讜转 讘讜 讘讬讜诐? 讜诪住转诪讗 讛讚讬谉 讛讜讗 诇诪讬讛讘 诇讻诇 讗讘讬讜谉 住注讜讚讛 讗讞转, 讗讱 讘诪谞讜转 讛讞讬讜讘 讛讜讗 讘砖讘讬诇 砖讬讛讬讛 诇讻诇 讗讞讚 讜讗讞讚 砖诪讞讛 诪谉 讛讻讘讜讚 砖诪讻讘讚讜 专注讛讜 讜讘诪讬谉 讗讞讚 诇讗 讬转讻讘讚 讻诇 讻讱 讻讚讬 砖讬砖诪讞 讜诇讻讱 讘注讬谞谉 砖转讬 诪谞讜转.
讜注讜讚 谞专讗讛 诇讬 讘住"讚 讛转诐 讛讜讛 诇讬讛 诇诪讬诪专 '诪执砖讈职诇讜止讞址 诪指谞讜止转 诇职专值注执讬诐' 讜讗诪讗讬 谞拽讬讟 '诇职专值注值讛讜旨'? 讗诇讗 讚讘讗 诇讗砖诪讜注讬谞谉 讚讗讬谉 讞讬讜讘 讗诇讗 讘讞讚 讚讜拽讗, 讜讛砖转讗 诪诪讬诇讗 注诪讚谞讜 注诇 讗诪讬转讜转 诪爪讜转 诪转谞讜转 诇讗讘讬讜谞讬诐, 讚讬砖 诇讛讘讬谉 讗诐 讘诪转谞讜转 诇讗讘讬讜谞讬诐 讘注讬谞谉 砖转讬诐 诇讝讛 讜砖转讬诐 诇讝讛 讚诇讻诇 讞讚 讘注讬 砖转讬 诪转谞讜转, 转讬拽砖讬 诇谉 诇诪讛 讘诪谞讜转 住讙讬 诇专注讛讜 讞讚 讜讘诪转谞讜转 讘注讬 砖谞讬 讗讘讬讜谞讬诐 讜诇讻诇 讗讘讬讜谉 砖转讬 诪转谞讜转! 讗诇讗 讜讚讗讬 诪讜讻专讞 诇讜诪专 砖讜专转 讛讚讬谉 讛讜讗 讚住讙讬 诪转谞讛 讗讞转 诇讻诇 讞讚 诪砖谞讬 讛讗讘讬讜谞讬诐 讜讛砖转讗 谞注砖讜 砖转讬 诪爪讜转 讗诇讜 讘诪砖拽诇 讗讞讚 讜讛砖讜讜讗讛 讗讞转 讚讻讗谉 注砖讛 讛讻驻诇 讘讗讚诐 讜讻讗谉 注砖讛 讛讻驻诇 讘诪谞讜转.





讞讬讚讜砖讬 讞转"住

砖诇讞讛 诇讛诐 讗住转专 诇讞讻诪讬诐 讻转讘讜谞讬 诇讚讜专讜转. 讬诇"讚 诪讛 讻转讘讜谞讬 讜注讜讚 诪讛 讛拽谞讗讛 讜驻专砖"讬 讚讞讜拽 讜注讜讚 诪讛讜 讻讘专 讻转讜讘讛 讗谞讬 讛诇"诇 讻转讜讘讛 讗谞讜 讛谞讛 讗诪专讜 讟注诐 注诇 诪讛 谞拽专讗转 诪讙诇转 讗住转专 注"砖 砖讛讬' 讗讝 讘讛住转专 驻谞讬诐 诇讻谉 诇讗 讛讬讛 谞住 诪驻讜专住诐 讻诪讜 讘驻专注讛 讜住谞讞专讘 讗诇讗 讛讻诇 讘讟讘注 讜讗诪专讜 砖讝讛 讛讟注诐 讘注爪诪讜 砖诇讗 谞讝讻专 讘诪讙诇讛 砖诐 砖诪讬诐 诪驻谞讬 砖讛讬' 讘讛住转专 讗讱 讛专讗讘"注 讻' 讟注诐 讗讞专 砖诇讗 谞讻转讘 砖诐 讘诪讙诇讛 砖诇讗 讬注转讬拽讜讛讜 讛驻专住讬' 讜讬讻转讘讜 讘诪拽讜诐 讛砖诐 讛拽讚砖 砖诐 注"讝 讜讛谞讛 讗诐 讬讜讚注 讝讛 讛讟注诐 诇讛驻专住讬' 讬讛讬讛 拽谞讗讛 注诇讬谞讜 讗讱 讗诐 讛诪注砖讛 讻讘专 谞讻转讘 讘住驻专 讚讘专讬 讛讬诪讬诐 砖诇讛诐 拽讜讚诐 砖讻转讘讜讛讜 讞讻诪讬诐 诇诪讛 诇讛诐 诇讛注转讬拽 讛诪讙诇讛 讜注"讻 讬讘讬谞讜 诪讛 砖讗讬谉 讻转讬讘 讘讛 砖诐 讗讬谞讜 诪驻谞讬 讛注转拽讛 砖诇讛诐 讻讬 讗讬谉 诇讞讜砖 诇讝讛 专拽 诪讟注诐 讗讞专 讜讛讗"砖 砖讗住转专 砖诇讞讛 讻转讘讜谞讬 讚讬讬拽讗 注诇 砖诪讬 讗住转专 讘讛住转专 驻谞讬诐 讘诇讬 砖诐 讜讛砖讬讘讜 讞讝"诇 讝讛 讗"讗 讻讬 讛驻专住讬' 讬讗诪专讜 砖注砖讬谞讜 讻谉 诪驻谞讬 讛讛注转拽讛 砖诇讛诐 谞诪爪讗 砖讗谞讜 诪讟讬诇讬诐 拽谞讗讛 注诇讬谞讜 讜讛砖讬讘讛 讻讘专 讻转讜讘讛 讗谞讬 诇诪诇讻讬 诪讚讬 讜驻专住 讜诇讗 讬爪讟专讻讜 诇讛注转讬拽 讛诪讙诇讛 讜诪诪讬诇讗 讬讘讬谞讜 砖诇讗 诪驻谞讬 讝讛 注砖讬谞讜 讻讝讗转 讜讗讬谉 讻讗谉 拽谞讗讛 讜讚讜拽:


讻转讘 讝讗转 诪讛 砖讻转讜讘 讻讗谉 讜讘诪砖谞讛 转讜专讛. 驻讬' 讻转讘 讛讬讬谞讜 诪"砖 讻讗谉 砖注诇讬' 讻转讬讘 讻转讘 诇讱 讛讚讘专讬诐 讛讗诇讛 讻讬 注驻"讬 讛讚讘专讬诐 讛讗诇讛 讻专转讬 讗转讱 讘专讬转 讜讙讜' 讝讗转 讛讜讗 诪砖谞讛 转讜专讛 讚注诇讬' 讗转诪专 讜讝讗转 讛转讜专讛 讗砖专 砖诐 诪砖讛 讜讙讜' 讝讻专讜谉 讚讘专讬 讛谞讘讬讗讬诐 砖诇讗 讛讜住讬驻讜 讜驻讞转讜 讗转讜专转 诪砖讛 讻"讗 讘讗讜 诇讛讝讻讬专 讛注诐 注诇 砖诪讬专转讛 讜讻谉 诪住讬讬诐 住讜祝 住驻专 谞讘讬讗讬' 讝讻专讜 转"诪 注讘讚讬 讘住驻专 讝讛 诪讙诇转 讗住转专 砖谞拽专讗转 住驻专 诇拽诪谉 讜注讬' 诪讛 砖谞转拽砖讛 讘讝讛 讘讟讜"讗:


讗住转专 讗讬谞讛 诪讟诪讗讛 讗"讛. 注转讜讚"讛 谞讗诪专讛 讻讜' 讜讬砖 诇注讬' 讚讛讗讬 诪讝诪讜专 讗讬诇转 讛砖讞专 讗讬谞讛 诪驻讜专砖 讚诪砖转注讬 讘讗住转专 讻诇诇 专拽 诪讚拽专讬 讗讬诇转 讛砖讞专 讜讛讬讬谞讜 讛谞住 讛讗讞专讜谉 讚讜诪讛 诇砖讞专 砖讛讜讗 住讜祝 讛诇讬诇讛 讜讗"讻 讗讛"谞 诇诪"讚 诇讗 谞讬转谉 诇讻转讜讘 拽讗讬 讗谞住 讚住谞讞专讘 砖讛讬' 讛谞住 讛讗讞专讜谉 拽讜讚诐 诇讗住转专 讜诪讗讬 驻专讬讱 讛转诐 诇诪"讚 诇讗 谞讬转谉 诇讻转讜讘 诪讗讬 讗讬讻讗 诇诪讬诪专 讚诇诪讗 讛讜讗 诪讜拽讬 诇讬' 讘谞诐 讗讞专 讜讬"诇 讚诪"诪 诇讗 诪讬拽专讬 谞住 讗讞专讜谉 讻讬讜谉 讚讗讬讻讗 诪讙诇转 讗住转专 讗讞专讬讜 砖谞讬转谉 诇讻转讘 诪讚专讘谞谉 诪讬讛转 讜谞讛讬 讚诪砖讜诐 讛讗 诇讗 诪讬拽专讬 诪讙诇讛 谞讬转谉 诇讻转讜讘 讻讬讜谉 讚诪专讘谞谉 讘注诇诪讗 讛讜讗 诪"诪 讙诐 讛谞住 砖诇驻谞讬讜 诇讗 谞拽专讗 谞诐 讛讗讞专讜谉 讻讬讜谉 讚讗讬讻讗 讗讞专讬讜 诪讙诇转 讗住转专 砖谞讬转谞讛 诇讻转讘 诪讚专讘谞谉 讘砖专讟讜讟 讟驻讬 诪讞谞讜讻讛 讜讬砖 诇讻讜讜谉 讻"讝 讘讻讜谞转 讛转讜' 讜讛诪专砖"讗 谞讚讞拽 讜拽"诇:


谞讗诪专讛 诇拽专讜转 讜诇讗 谞讗诪专讛 诇讻转讜讘. 谞诇注"讚 讚谞讗诪专讛 诇拽专讜转 讛讬讬谞讜 诇住驻专 讛诪注砖讛 讘讻诇 砖谞讛 讚讜讙诪转 讬爪讬讗转 诪爪专' 讘诇讬诇 驻住讞 讘诇讬 住讚专 讜讻讜讜谞讛 讻"讗 讻诇 讗' 讬住驻专 讘讗专 讛讬讟讘 诇讘谞讬 讘讬转讜 注讜讘讚讗 讛讻讬 讛讜讛 讚讗诇转"讛 讗诇讗 砖诪爪讜讜讛 注诇讬谞讜 注驻"讬 专讛"拽 诇拽专讜转 诪诪砖 讗诇讜 讛讚讘专讬诐 讘诇讬 转讜住驻转 讜讙专注讜谉 专拽 砖诇讗 诇讻转讘谉 讗讬讱 讬讗诪专 讗讙专转 讜住驻专 讚诪谞讬' 谞诇诪讚 讚讘注讬 砖专讟讜讟 讜讙讬讚讬谉 讜讛诇讗 诇讗 爪讬讜讛 诇讻转讘谉 讻诇诇 讗注"讻 讘专讛"拽 诇讗 谞讗诪专讜 讗诇讜 讛讚讘专讬诐 讻诇诇 诇讚注转 砖诪讜讗诇 讜注讬' 诇拽诪谉 讘住诪讜讱:


转谞讬讗 专讗"讗 讗住转专 讘专讛"拽 谞讗诪专讛 讻讜' 讜讬讜讚注 讛讚讘专 诇诪专讚讻讬. 讘讟"讗 讛拽' 讗讬讱 讬讞讜讬讬讘 诪讝讛 砖讛诪讙诇讛 谞讬转谞讛 讘专讛"拽 讛讜讗诇 讜砖诪砖 诪专讚讻讬 讘专讛"拽 讛诇讗 讙诐 讙讘讬 讗住转专 讻转讬' 讜转诇讘砖 讗住转专 诪诇讻讜转 讜讚专砖讬' 砖诇讘砖转讛 专讛"拽 讜诪谞讬谞谉 诇拽诪谉 讘讝' 谞讘讬讗讜转 讜诇讗 诪讬讬转讗 诪讬谞讛 专讗讬' 讜讻谉 砖诇诪讛 讛砖转诪砖 讘专讛"拽 讘诇讬 住驻拽 讜讗驻"讛 驻诇讬讙讬 讘拽讛诇转 诇注讬诇 讘住诪讜讱 讜诇注"讚 谞"诇 诇讬讬砖讘 讚诇讻讗讜专讛 讻诇 讛谞讬 转谞讗讬 诇讗 驻诇讬讙讬 讗讛讗讬 驻诇驻诇讗 讞专讬驻转讗 讚砖诪讜讗诇 拽讬讬诪讜 诇诪注诇讛 诪讛 砖拽讘诇讜 诇诪讟讛 讗诇讗 诪砖讜诐 讚讛转诐 诇讗 诪砖诪注 砖谞讬转谞讛 诇讻转讜讘 讚讛专讬 砖诪讜讗诇 诪专讗 讚讛讱 诪讬诇转讗 住"诇 谞讗诪专讛 诇拽专讜转 讜诇讗 诇讻转讜讘 讜讛谞讛讬 转谞讗讬 讻讜诇讛讬 住"诇 谞讬转谞讛 诇讻转讜讘 讜砖驻讬专 诪讬讬转讬 讗讬 讛讬' 诪爪讜讛 注诇讬谞讜 讘专讛"拽 诇住驻专 讘讻诇 讛砖谞讛 诪注砖讛 讛谞住 讘讗专 讛讬讟讘 讻诪讜讻讞 诪拽讬讬诪讜 讜拽讘诇讜 讗讬讱 讗转讜 专讘谞谉 讜转拽谞讜 诇拽专讜转 讘讝讛 讛诇砖讜谉 讚讜拽讗 讜讬讗诪专 讛诪谉 讘诇讘讜 讜诇讗 讛讜讚讬注谞讜 诪讬 讛讙讬讚 诇谞讜 砖讗诪专 讻谉 讘诇讘讜 讗讜 诪讬 讛讜讚讬注 诇诪专讚讻讬 住讜讚 讘讙转谉 讜转专砖 讜讗"讻 诇讗 谞爪讗 讬"讞 讻驻讬 讛诪爪讜讜讛 诪专讛"拽 诇住驻专 讛讻诇 讘讗专 讛讬讟讘 讜讙诇讙讜诇 讜住讘讜转 讻诇 讚讘专 讜讚讘专 讗注"讻 砖专讛"拽 爪讬讜讛 诇谞讜 讝讗转 讛拽专讬讗讛 讘注爪诪转讛 讻爪讜专转讛 讜讻诇砖讜谞讛 讝注"讝 讚讞讛 讛砖"住 讚讛讬讬谞讜 讘讗专 讛讬讟讘 砖讛专讬 讬讜讘谉 诪诪讬诇讗 讚诇讗 讛讜讛 讗讬谞砖 讚讞砖讬讘 诇诪诇讻讗 讻讜' 讜讻谉 讙讘讬 讘讙转谉 讜转专砖 讬讜讘谉 砖诪专讚讻讬 讛讘讬谉 讘注' 诇砖讜谉 砖注"讻 谞拽专讗 讘诇砖谉 讻诪讘讜讗专 讘诪谞讞讜转 住"讛 讗' 砖讘诇诇 诇砖讜谞讜转 讜讚专砖谉 讜注讬' 讘诪住' 砖拽诇讬诐 驻"讛 讛"讘:


拽讬讬诪讜 诇诪注诇讛 诪讛 砖拽讘诇讜 诇诪讟讛 讜讛讬讬谞讜 讚住诪讬讱 讜拽讘诇讜 诇讛讬讛讜讚讬' 驻讬' 拽讬讬诪讜 诇诪注诇讛 讜拽讘诇讜 讛讬讛讜讚讬' 讜诪讚讗拽讚讬诐 拽讬诪讜 诇拽讘诇讜 砖讛讜讗 砖诇讗 讻讚专讱 注"讻 诪专诪讝 谞诪讬 诇诪"砖 转讜' 拽讬诪讜 诪讛 砖拽讘诇讜 讻讘专 讚讜诪讬' 讚拽讘诇转 讛转讜专讛 诪拽讚讬诪转 谞注砖讛 诇谞砖诪注 讜注诪"砖 讘讞讬' 诇诪住' 砖讘转 讜讘住驻"讙 讚砖讘讜注讜转 讜讚讜拽:


讜讝讻专诐 诇讗 讬住讜祝 诪讝专注诐. 讛拽' 转讜' 诪"讟 诇讗 诪讬讬转讬 拽专讗 讚专' 讬讜住祝 讜讘讚专讜砖 讛讗专讻转讬 讜讛注讬拽讜专 诪专讬砖讬' 讗"诇 诪住讘专讗 讻讬 诪爪讜转 砖诪讞讛 讜诪砖转讛 诇讗 讬注讘专讜 讚诪砖"讛 讬"讟 诇讗 拽讘诇讬 讻讬 讞砖砖讜 砖诪讗 讬讘讜讗 讚讜专 讗讞专 讜诇讗 讬拽讬讬诐 讜讬讛讬' 注讜谞砖诐 拽砖讛 诇讻谉 拽讘诇讜 专拽 砖诪讞讛 讜诪砖转讛 拽专讜讘 诇讜讚讗讬 砖讬拽讬讬诪讜 讜讗讬谉 专讗讬' 诪讛讱 专讬砖讗 讗讱 诪讜讝讻专诐 砖讛讜讗 拽专讬讗转 讛诪讙讬诇讛 诪讝讛 专讗讬' 讙诪讜专讛 讗讱 专"讬 讚诪讬讬转讬 诪专讬砖讗 讚拽专讗 诇讟注诪讬' 讗讝诇 讚住"诇 诇注讬诇 转专"讬 砖诪讞讛 诪砖转讛 讜讬"讟 诪诇诪讚 砖讗住讜专 讘注砖讬讬转 诪诇讗讻讛 诪砖诪注 讚住"诇 讛讻讬 诇讛诇讻转讗 讚讗诇"讛 讛讜诇"诇 砖讗住专 诇讛诐 讘注砖讬讬转 诪诇讗讻讛 讗注"讻 住"诇 拽讘诇讜 注诇讬' 讜讗"讻 诪讜讻讞 砖驻讬专 诪专讬砖讗 讚拽专讗 讜讚讜拽:





驻谞讬 讬讛讜砖注

讘讙诪' 讚讗诪专 专讘 砖诪讜讗诇 讘"讬 讘转讞诇讛 拽讘注讜讛讜 讘砖讜砖谉 讜诇住讜祝 讘讻诇 讛注讜诇诐 讻讜诇讜. 讜讗注"讙 讚诪拽诪讬 讛讻讬 谞诪讬 讗讞专 讛讗讙专转 讛专讗砖讜谉 砖讻转讘 诪专讚讻讬 讻转讬讘 拽讬诪讜 讜拽讘诇讜 讛讬讛讜讚讬诐 注诇讬讛诐 讜注诇 讝专注诐 讜住诪讬讱 诇讬讛 讜讛讬诪讬诐 讛讗诇讛 谞讝讻专讬诐 讜谞注砖讬诐 诪"诪 驻砖讟讗 讚拽专讗 诪砖诪注 讚注讬拽专 讛拽讘诇讛 诇讗 讛讜讬 讗诇讗 诇注谞讬谉 注砖讬讛 讜讛讗 讚讻转讬讘 讜讛讬诪讬诐 讛讗诇讛 谞讝讻专讬诐 讜谞注砖讬诐 讗讬谞谉 诪讚讘专讬 讛讗讙专转 讛专讗砖讜谉 讗诇讗 砖讛讻转讜讘 讘注爪诪讜 诪注讬讚 注诇 讝讛 讜讛谉 诪讚讘专讬 专讜讞 讛拽讚砖 讜讘讛讗讬 拽专讗 讙讜驻讗 讻转讬讘 讜讬诪讬 讛驻讜专讬诐 讛讗诇讛 诇讗 讬注讘专讜 诪转讜讱 讛讬讛讜讚讬诐 讜讝讻专诐 诇讗 讬住讜祝 诪讝专注诐 讜诪讛谞讱 拽专讗讬 讙讜驻讬讬讛讜 讬诇驻讬 专讘 讬讜住祝 讜专讘 谞讞诪谉 讘"讬 讘住诪讜讱 讚讗住转专 讘专讜讞 讛拽讚砖 谞讗诪专讛 讜讗"讻 诇驻"讝 砖驻讬专 诪爪讬谞谉 诇诪讬诪专 砖诪讛 砖拽讬讘诇讜讛讜 讘讻诇 讛注讜诇诐 讻讜诇讜 讛讬讬谞讜 诇注谞讬谉 拽专讬讗转 讛诪讙讬诇讛 讜诇讗讞专 讛讗讙专转 讛砖谞讬转. 讜注讬"诇 讚讗注"讙 砖讻讘专 拽讬诪讜 讜拽讘诇讜 诇讗讞专 讛讗讙专转 讛专讗砖讜谉 讛讬讬谞讜 注"驻 爪讜讜讬 诪专讚讻讬 讗讜 诪讗讛讘转 讛谞住 讜讗"讻 诇驻"讝 注讚讬讬谉 诇讗 讛讜拽讘注 讛讚讘专 诇讞讜讘讛 诇讚讜专讜转 讜诪讻砖"讻 讘诪拽讜诐 讚讗讬讻讗 爪讚 讞砖砖 住讻谞讛 讻讚讗诪专 专讘 砖诪讜讗诇 讘"讬 讙讜驻讗 讘住诪讜讱 讚砖诇讞讛 讗住转专 诇讞讻诪讬诐 拽讘注讜谞讬 诇讚讜专讜转 讜砖诇讞讜 诇讛 拽谞讗讛 讗转 诪注讜专专转 注诇讬谞讜 诇讘讬谉 讛讗讜诪讜转 讗"讻 谞讛讬 讚讘讗讜转讜 讛讚讜专 诇讗 讛讜讜 诪转讬专讗讬谉 诪砖讜诐 拽谞讗讛 诪讗讬诪转 诪专讚讻讬 讜讗住转专 讜讗讞砖讜专讜砖 讜讻诪讜 砖砖诇讞讛 讗住转专 讜讗诪专讛 讻讘专 讻转讜讘讛 讗谞讬 讘住驻专 讚讘专讬 讛讬诪讬诐 讻讜' 诪"诪 讗驻砖专 砖讛讚讜专讜转 讛讘讗讬诐 讬讘讟诇讜 讛讚讘专 诪讞诪转 拽谞讗转 讛讗讜诪讜转 讜讗驻砖专 讙诐 讻谉 讻砖讻转讘讜 讛讗讙专转 讛专讗砖讜谉 注讚讬讬谉 诇讗 讛住讻讬诪讜 讞讻诪讬诐 讘讚讘专 讻诪讜 砖讛砖讬讘讜 诇讛 砖诇讬砖讬诐 讜诇讗 专讘讬注讬诐 讗诇讗 讚诇讗讞专 砖诪爪讗讜 诪拽专讗 讻转讜讘 讘转讜专讛 讻讚讗讬' 讘住诪讜讱 讗讝 讻转讘讜 讛讗讙专转 讛砖谞讬' 注"驻 讞讻诪讬诐 讜讻谉 驻专砖"讬 诇讛讚讬讗 讘驻讬' 讛诪讙讬诇讛 注诇 驻住讜拽 讜诪讗诪专 讗住转专 拽讬诐 讜讛讬讬谞讜 注诇 转砖讜讘转 讛讗讙专转 讛砖谞讬转 讛专讬 诇讛讚讬讗 讻诪"砖 讜讗驻砖专 砖讝讛 讻讜讜谞转 讛驻住讜拽 砖诇讗讞专 讗讙专转 讛专讗砖讜谉 讻转讬讘 拽讬诪讜 讜拽讬讘诇 讘诇讗 讜讗"讜 讜讛拽专讬讗讛 讛讬讗 讘讜讗"讜 讜讛讬讬谞讜 讻讚驻专讬砖讬转 讚诪注讬拽专讗 诇讗 讛讬讛 讛住讻诪讛 讜拽讘诇讛 讘讻讜诇诐 讻讬讜谉 砖诇讗 谞注砖讛 讘专爪讜谉 讞讻诪讬诐 讻"讗 注"驻 爪讜讜讬 诪专讚讻讬 讜讬转讻谉 讬讜转专 诇驻讬 诪讗讬 讚诪住拽讬谞谉 讘住诪讜讱 讚诇注谞讬谉 拽专讬讗讛 讜讚讗讬 讘专讜讞 讛拽讚砖 谞讗诪专讛 讗讘诇 诇讗 谞讬转谉 诇讬讻转讘 讘专讜讞 讛拽讚砖 讻"讗 诇讗讞专 砖诪爪讗讜 诪拽专讗 讻转讜讘 讘转讜专讛 讜诇驻"讝 讗"砖 讟讜讘讗 讚讛拽专讬 讛讜讗 讜拽讬讘诇讜 讻讬讜谉 砖讛讬讛 讘专讜讞 讛拽讜讚砖 讜讛讻转讬讘 讛讜讗 讜拽讬讘诇 讻讬讜谉 讚讛讻转讬讘讛 诇讗讜 讘专讛"拽 谞讗诪专讛 诪砖"讛 诇讗 拽讬讘诇讜 讻讜诇诐 讗诇讗 诪拽爪转谉 讜讛讬讬谞讜 讚讻转讬讘 讜拽讬讘诇 讘诇砖讜谉 讬讞讬讚 诪砖讗"讻 讘砖谞讬 讚拽讘诇讜 讻讜诇诐 讜诇讝讛 谞转讻讜讬谉 专砖"讬 讘注爪诪讜 讘讚"讛 诇讘住讜祝 拽讘注讜 讻讜' 讜拽讘注讜 注诇讬讛诐 讞讜讘讛 讜讛讬讬谞讜 讻讚驻专讬砖讬转 讚讘转讞诇讛 诇讗 砖讬讬讱 诇砖讜谉 讞讜讘讛 讻讬讜谉 砖诇讗 讛讬讛 讘专爪讜谉 讞讻诪讬诐. 讜讘讝讛 谞转讬讬砖讘 诇讬 讙"讻 砖讗讞专 讗讙专转 讛砖谞讬 讚讻转讬讘 讜转讻转讜讘 讗住转专 讗转 讻诇 转讜拽祝 诇拽讬讬诐 讬诪讬 驻讜专讬诐 讛讗诇讛 讘讝诪谞讬讛诐 讜讚专砖讬谞谉 诇讛 讘专"驻 讚讝诪谞讬诐 讛专讘讛 拽讘注讜 诇讛诐 讞讻诪讬诐 讜诪讚诇讗 讻转讬讘 讛讻讬 诇注讬诇 讘讗讙专转 讛专讗砖讜谉 讚诇讗 讻转讬讘 讗诇讗 讻讝诪谞诐 讜讛讬讬谞讜 诪砖讜诐 讚诪专讚讻讬 讜讚讗讬 诇讗 爪讜讛 讗诇讗 讬"讚 讜讟"讜 讘注爪诪讜 砖讛谉 讬诪讬 讛谞住 诪砖讗"讻 讘讗讙专转 讛砖谞讬' 砖谞注砖讛 讘专爪讜谉 讞讻诪讬诐 讻转讬讘 讝诪谞讬讛诐 讚讛讬讬谞讜 讟讜讘讗 讬"讗 讬"讘 讬"讙 砖转拽谞讜 讗谞砖讬 讻讛"讙 讘注爪诪诐 讻讚讗讬' 诇讛讚讬讗 讘专"驻 讻谞"诇 谞讻讜谉:


砖诐 专讘 讜专"讞 讜专"讬 讜专' 讞讘讬讘讗 诪转谞讜 讻讜' 砖诇讞讛 诇讛诐 讗住转专 诇讞讻诪讬诐 讻转讘讜谞讬 诇讚讜专讜转 砖诇讞讜 诇讛 讛诇讗 讻转讘转讬 诇讱 砖诇讬砖讬诐 讜诇讗 专讘讬注讬诐 注讚 砖诪爪讗讜 讻讜'. 讜砖诪注转讬 诪拽砖讬诐 诪诪"谞 诪注讬拽专讗 诪讗讬 住讘专讬 讜诇讘住讜祝 诪讗讬 住讘专讬 讗讬 驻砖讬讟讗 诇讛讜 讚转讜专讛 讜诪砖谞讛 转讜专讛 讞砖讬讘讬 讞讚讗 讻专"讗 讛诪讜讚注讬 讘住诪讜讱 讗"讻 诪讗讬 砖诇讞讜 诪注讬拽专讗 砖诇讬砖讬诐 讜诇讗 专讘讬注讬诐 讜转"诇 砖注讚讬讬谉 诇讗 谞讻转讘 讻"讗 砖谞讬 驻注诪讬诐 讜讗讬 住"诇 转讜专讛 讜诪砖谞讛 转讜专讛 讞砖讬讘讬 转专转讬 讻专讘讬 讬讛讜砖注 讘住诪讜讱 讗"讻 诪讗讬 注讚 砖诪爪讗讜 诪拽专讗 讻转讜讘 讚拽讗诪专讬 讗讚专讘讛 诪讛讗讬 拽专讗 谞诪讬 诪砖诪注 砖讗讬谉 诇讻转讜讘 注讜讚 讬讜转专 讘诪讙讬诇讛 讻讚拽讗诪专 专' 讬讛讜砖注 诇讛讚讬讗 讜砖诪注转讬 诇讬讬砖讘 讘讚专讻讬诐 砖讜谞讬诐 讗诪谞诐 讻谉 讘讗转讬 诇讚讜谉 讘讚讘专 讞讚砖 讘诪讗讬 讚驻专砖"讬 讝"诇 讚砖诇讬砖讬诐 讜诇讗 专讘讬注讬诐 讗诪诇讞诪转 注诪诇拽 拽讗讬 讬砖 诇转诪讜讛 砖诪诇讞诪转 注诪诇拽 诇讗 谞讝讻专' 讻诇诇 讘讛讗讬 注谞讬谞讗 讚驻住讜拽讬 诪砖诇讬 诇讗 诇驻谞讬讜 讜诇讗 诇讗讞专讬讜 专拽 讘注谞讬谞讬 砖讘讞 讻诇 讛转讜专讛 讻讜诇讛 讗讬讬专讬 拽专讗讬 讜讗诐 谞讗诪专 讘讗诪转 讘讻讜讜谞转 专砖"讬 讝"诇 讚诇讗讜 讗诪诇讞诪转 注诪诇拽 诇讞讜讚 拽讗讬 讗诇讗 注诇 讻诇 讛转讜专讛 讻讚诪砖诪注 诪住讬讜诐 诇砖讜谞讜 砖讻转讘 讘讚讘专 砖砖讬诇砖转讜 讗讬 讗转讛 专砖讗讬 诇专讘注讜 讗诇讗 讚诪诪讬诇讗 砖诪注讬谞谉 谞诪讬 诇诪诇讞诪转 注诪诇拽 讚拽讬讬诪讬谞谉 讘讬讛 讗诇讗 讚讘讝讛 谞诪讬 拽砖讛 讛讗 讗砖讻讞谉 讻诪讛 讚讘专讬诐 讘转讜专讛 砖谞讗诪专讜 讻诪讛 讜讻诪讛 驻注诪讬诐 讻讬爪讬讗转 诪爪专讬诐 讜讛专讘讛 讻讬讜爪讗 讜诪"砖 诪诇讞诪转 注诪诇拽 诪讛谞讱 讜讛谞诇注"讚 讘讝讛 讚讜讚讗讬 讛诇讗 讻转讘转讬 诇讱 砖诇讬砖讬诐 讗讻诇 讛转讜专讛 讻讜诇讛 拽讗讬 讜讻诪讜 砖驻专砖"讬 诇讛讚讬讗 讘诪砖诇讬 讚砖诇讬砖讬诐 讛讬讬谞讜 转讜专讛 谞讘讬讗讬诐 讜讻转讜讘讬诐 讜讻谉 讛讜讗 讘诪讚专砖 讜讝讛 讘专讜专 讚讘讛讻讬 讗讬讬专讬 驻砖讟讗 讚拽专讗 讜注谞讬谞讜 砖讛转讜专讛 诪砖讜诇砖转 讜讗诇讜 诇讘讚 谞讬转谞讜 诇讬讻转讘 讜诇讗 讬讜转专 讜讛讬讬谞讜 转讜专讛 诪驻讬 诪砖讛 讜谞讘讬讗讬诐 讻转讘讜 住驻专讬讛诐 讜讻转讜讘讬诐 讛讬讬谞讜 诪讛 砖讻转讘讜 讙"讻 谞讘讬讗讬诐 砖讘讬谞讬讛诐 讗讜 注"驻 专讛"拽 讜诪讬拽专讜 讚讘专讬 拽讘诇讛 讜注诇讬讛诐 讗讬谉 诇讛讜住讬祝 砖讜诐 讚讘专 讘讻转讘 讻讚拽讬讬"诇 讚讘专讬诐 砖讘注"驻 讗讬 讗转讛 专砖讗讬 诇讗讜诪专谉 讘讻转讘 讜讛讬讬谞讜 讚砖诇讞讜 诇讛 转讞诇讛 砖诇讬砖讬诐 讜诇讗 专讘讬注讬诐 讚讻讬讜谉 砖注讚讬讬谉 诇讗 讛讜驻讬注 专讜讞 讛拽讚砖 注诇讬讛诐 砖讬砖 诇拽讘讜注 诪讙诇讛 讝讜 讘讬谉 讛讻转讜讘讬诐 讬驻讛 讛砖讬讘讜 讚讗讬讻讗 讗讬住讜专讗 讘讚讘专 注讚 砖诪爪讗讜 诪拽专讗 讻转讜讘 讘转讜专讛 讻转讜讘 讝讗转 讜讛讬讬谞讜 讻讚讗讬转讗 讘讬专讜砖诇诪讬 讘驻讬专拽讬谉 讻转讜讘 讝讗转 讗讬谉 讝讗转 讗诇讗 转讜专讛 讚讻转讬讘 讜讝讗转 讛转讜专讛 讗砖专 砖诐 诪砖讛 讜诪诪讬诇讗 讚诪砖谞讛 转讜专讛 谞诪讬 诪讬拽专讬 讝讗转 讚讛讗讬 拽专讗 讜讝讗转 讛转讜专讛 注诇讛 拽讗讬 讝讻专讜谉 讝讜 谞讘讬讗讬诐 讻诪讛 讚讗转 讗讜诪专 讜讬拽砖讘 讛' 讜讬砖诪注 讜讬讻转讘 讘住驻专 讝讻专讜谉 讘住驻专 讗诇讜 讻转讜讘讬诐 讜讻讬讜谉 砖诇讗 诪爪讗讜 诪诇讞诪转 注诪诇拽 讘讻转讜讘讬诐 注诇 讻谉 诇诪讚谞讜 诪讻讗谉 砖注转讬讚讛 诪讙讬诇讛 讝讜 诇讬讻转讘 讘讬谉 讛讻转讜讘讬诐 诇拽讬讬诐 诪讛 讚讻转讬讘 讘住驻专 讻谉 谞"诇 谞讻讜谉 讜讘专讜专 讘注讝"讛:


讘转讜住驻讜转 讘讚"讛 谞讗诪专讛 诇拽专讜转 讻讜' 讜拽砖讛 讚讛讗讬讱 驻诇讬讙 注诇 住转诐 诪砖谞讛 讻讜'. 讜讗注"讙 讚讘诇讗"讛 诇讗 住"诇 诇砖诪讜讗诇 讻讬 讛讗讬 住转诐 诪砖谞讛 讘讛讗讬 讚拽转谞讬 谞诪讬 拽专讗讛 讘讻诇 诇砖讜谉 诇讗 讬爪讗 讜专讘 讜砖诪讜讗诇 住讘专讬 讚诇注讝 讬讜讜谞讬 诇讻诇 讻砖专 讜诪住拽讬谞谉 讛转诐 讗讬谞讛讜 讚讗诪专讜 讻专砖讘"讙 诪"诪 诇讗 谞讬讞讗 诇讛讜 诇转讜住驻讜转 诇讜诪专 讚驻诇讬讙 谞诪讬 讘专讬砖讗 讜讛讗 讚诇讗 诪讬讬转讬 诪讛讗讬 讙讜驻讗 讚拽讗诪专 砖诪讜讗诇 诇注讝 讬讜讜谞讬 诇讻诇 讻砖专 讻专砖讘"讙 讗"讻 诪砖诪注 讚砖讗专 诇砖讜谞讜转 驻住讜诇讬谉 讚诇讗 谞讬转谞讜 诇讬讻转讘 讗诇讗 讗砖讜专讬转 讜讬讜讜谞讬转 讗诇讗 讚讻讘专 转讬专爪讛 讛专砖讘"讗 讝"诇 讚诪讛讗 诇讗 讗讬专讬讗 讚讗讬讻讗 诇诪讬诪专 讚讗拽专讬讗讛 诇讞讜讚 拽讗讬 诇砖讜谉 讬讜讜谞讬 诇讻诇 讻砖专 讜诇注讜诇诐 讘注"驻 讜诇讗 讘讻转讘 诪讬讛讜 讘讛讗 讚诪讬讬转讬 诪讚专' 讬讜讞谞谉 讚讗诪专 拽专讗讛 讘诪讙讬诇讛 讛讻转讜讘讛 讘讬谉 讛讻转讜讘讬诐 诇讗 讬爪讗 讜讛拽砖讛 诪讛专砖"讗 讝"诇 讗诪讗讬 诇讗 诪讬讬转讬 诪讚砖诪讜讗诇 讙讜驻讗 讚讗诪专 谞诪讬 讛转诐 拽专讗讛 讘讬谉 讛讻转讜讘讬诐 诇讗 讬爪讗 讜转讬专抓 讚讗讬讻讗 诇诪讬诪专 讚讘讬谉 讛讻转讜讘讬诐 讙专注 讟驻讬 诪讘注"驻 讜讝讛 讚讜讞拽 讙讚讜诇 讜讻谉 讘诪"砖 讚诇专' 讬讜讞谞谉 诇讬讻讗 诇诪讬诪专 讚讙专注 诪讘注"驻 诪讚拽讗诪专 讘爪讬讘讜专 砖谞讜 讜讗讬 讙专注 诪讘注"驻 诪讗讬 讗讬专讬讗 爪讬讘讜专 讗驻讬诇讜 讬讞讬讚 谞诪讬 讚讛讗 拽专讗讛 讘注"驻 诇讗 讬爪讗 讜讬砖 诇转诪讜讛 注诇 讚讘专讬讜 讚讛讗 注讬拽专 拽讜砖讬转 讛转讜住驻讜转 讚诇讗 诪砖诪注 诇讛讜 诇讜诪专 讚驻诇讬讙讬 砖诪讜讗诇 讜专' 讬讜讞谞谉 讜讗"讻 诇驻"讝 住讘专 专' 讬讜讞谞谉 谞诪讬 讚拽专讗讛 讘注"驻 讬爪讗 讘讬谉 讘讬讞讬讚 讘讬谉 讘爪讬讘讜专 讜讘讬谉 讛讻转讜讘讬诐 讚讙专注 讟驻讬 诇讗 诪讬转住专 讗诇讗 讘爪讬讘讜专 讜讗讚专讘讛 诪讛讻讗 讛讜讬 住讬讬注转讗 诇讜诪专 讚专"讬 住讘专 谞诪讬 诇讗 谞讬转谉 谞讬讻转讜讘 诪砖"讛 诪讞诇拽 讘讬谉 讬讞讬讚 诇爪讬讘讜专 讚讗讬 谞讬转谉 诇讬讻转讘 诪"砖 讬讞讬讚 诪爪讘讜专 讜讛谞诇注"讚 讚诇讗 驻住讬拽讗 诇讛讜 诇讛拽砖讜转 诪讚砖诪讜讗诇 讗讚砖诪讜讗诇 讚讗讬讻讗 诇诪讬诪专 讚讚讜拽讗 诇注谞讬谉 讟讜诪讗转 讬讚讬诐 驻住拽 讻专"讬 讚讗驻讜砖讬 讟讜诪讗讛 诇讗 诪驻砖讬谞谉 诪住驻讬拽讗 讘诪讬讚讬 讚专讘谞谉 诪砖讗"讻 诇注谞讬谉 诪讙讬诇讛 讙讜驻讗 讞讬讬砖 诇讚专' 讗诇注讝专 讛诪讜讚注讬 讜讻讜诇讛讜 转谞讗讬 讚讘住诪讜讱 讜诪住驻讬拽讗 爪专讬讱 诇讞讝讜专 讜诇拽专讜转 诪砖讗"讻 专' 讬讜讞谞谉 讚讗诪专 讘爪讬讘讜专 砖谞讜 讗"讻 诪住驻讬拽讗 诇讗 讛讜讬 诪讟专讞讬谞谉 爪讬讘讜专讗 讻讚讗砖讻讞谉 讘讻诪讛 讚讜讻转讬 讜注讬"诇 讚诇砖诪讜讗诇 讗讬讻讗 诇诪讬诪专 讚讛讗 讚拽讗诪专 讛转诐 诇讗 讬爪讗 讛讬讬谞讜 讗诇讬讘讗 讚讛讗讬 转谞讗 讚讗诪专 谞讬转谞' 诇讬讻转讜讘 讜讗讬讛讜 诇讗 住"诇 讜讛讗 讚诇讗 拽讗诪专 讘讛讚讬讗 讛讻讬 讛讬讬谞讜 诪砖讜诐 讚住诪讬讱 讗讛讗讬 诪讬诪专讗 讚讛讻讗 诪砖讗"讻 专' 讬讜讞谞谉 讚住转诪讗 拽讗诪专 讜诪住讬拽 注诇讛 谞诪讬 讘爪讬讘讜专 砖谞讜 诪砖诪注 讚讛讻讬 住"诇 讻谉 谞"诇 讜讚讜"拽:


讘讗"讚 诇讻讱 谞专讗讛 诇驻专砖 讻讜' 讗讘诇 诪讚专讘谞谉 谞讬转谞讛 诇讬讻转讜讘 讜诇拽专讜转. 拽砖讬讗 诇讬 讻讬讜谉 讚诪讚讗讜专讬讬转讗 诇讗 谞讬转谉 诇讬讻转讜讘 讗"讻 讛讗讬讱 砖专讜 专讘谞谉 讛讗 拽讬讬"诇 讚讘专讬诐 砖讘注"驻 讗住讜专 诇讗讜诪专谉 讘讻转讘 讜讗驻砖专 讻讬讜谉 讚谞讬转谉 诇拽专讜转 讘专讜讞 讛拽讜讚砖 讛转讬专讜 谞诪讬 诇讬讻转讜讘 讚诇讗讜 讛讻诇 讘拽讬讗讬谉 诇拽专讜转 讘注"驻 讜诇讗 讙专注 诪讛讗 讚讗诪专讬谞谉 讘讙讬讟讬谉 讚专讘讛 讜专讘 讬讜住祝 诪注讬讬谞讬 讘讗讙讚转讗 诪砖讜诐 注转 诇注砖讜转 诇讛' 讛驻专讜 转讜专转讬讱. 诪讬讛讜 讗讻转讬 拽砖讛 讻讬讜谉 讚砖诪讜讗诇 住"诇 讻专"讬 讚诇讗 讚专讬砖 讘住驻专 讗诪讙讬诇讛 讗"讻 讛讗 讗住讜专 诇讻转讘谉 诪拽专讗 讚讛诇讗 讻转讘转讬 诇讱 砖诇讬砖讬诐 讜诇讗 专讘讬注讬诐 讻讚砖诇讞讜 诪注讬拽专讗 讜讘砖诇诪讗 诇诪讗讬 讚驻专讬砖讬转 讚讛讗讬 拽专讗 讗讻诇 讛转讜专讛 拽讗讬 讜讛讬讬谞讜 谞诪讬 诪砖讜诐 讚讚讘专讬诐 砖讘注"驻 讗讬谉 诇讗诪专谉 讘讻转讘 讗"讻 讗讬讻讗 诇诪讬诪专 讻讚驻专讬砖讬转 诪砖讗"讻 诇诪讗讬 讚诪砖诪注 诇讻讗讜专讛 诪驻专砖"讬 讚讗诪诇讞诪转 注诪诇拽 拽讗讬 讗"讻 拽砖讛 讗讬谉 讛讜转专 诇讬讻转讘 诪讚专讘谞谉 诪讛 砖讗住专讛 讛转讜专讛 讘驻讬专讜砖 讜讬砖 诇讬讬砖讘:


诪讬讛讜 讬砖 诇讬讬砖讘 讘讛注专讛 讝讜 诪讛 砖讛谞讬讞 诪讛专砖"讗 讝"诇 讘拽讜砖讬讗 讘住讜祝 讚讘专讬 讛转讜住' 讛讬讗讱 诪爪讬谞讜 砖讜诐 转谞讗 讚住讜讘专 讚诪讙诇转 讗住转专 诇讗 谞讬转谉 诇讬讻转讘 讗驻讬诇讜 诪讚专讘谞谉 讜诇诪讗讬 讚驻专讬砖讬转 谞转讘讗专 讚讗讚专讘讗 诪住讘专讗 诪砖诪注 讚诪讗谉 讚讗诪专 诇讗讜 讘专讜讞 讛拽讚砖 谞讗诪专讛 诇讗 谞讬转谉 诇讬讻转讘 讻诇诇 讗驻讬诇讜 诪讚专讘谞谉 讜讻讚砖诇讞讜 诪注讬拽专讗 讛诇讗 讻转讘转讬 诇讱 砖诇讬砖讬诐 讜诇讗 专讘讬注讬诐 讜讗驻砖专 讚专' 讬讛讜砖注 讙讜驻讗 住讘专 谞诪讬 讛讻讬 讚诇讗 谞讬转谉 诇讬讻转讘 讻诇诇 讻讚讬谉 住驻专 讘讙讬讚讬谉 讜砖专讟讜讟 讗诇讗 诪砖讜诐 驻专住讜诪讬 谞讬住讗 讜诪砖讜诐 注转 诇注砖讜转 诇讛' 谞讬转谉 诇讬讻转讘 讻讚讬 诇拽专讜转 讜讘讛讻讬 诇讗 注讚讬驻讗 诪诪讙讬诇转 讞谞讜讻讛 讜诪拽砖讜 讛转诐 砖驻讬专 诇诪"讚 诇讗 谞讬转谉 诇讬讻转讘 诪讗讬 讗讬讻讗 诇诪讬诪专 讻谉 谞"诇 诇讬讬砖讘 讚讘专讬 讛转讜住驻讜转 讜讻驻讬专讜砖 诪讛专砖"讗 讝"诇 讜讚讜"拽:


讘讚"讛 诇讻讜诇讛讜 讗讬讻讗 驻讬专讻讗 讻讜' 讜拽砖讛 讚讛讗 专讘讗 讙讜驻讗 讛讜讗 讚讗诪专 讘驻专拽 专"注 讚诪讻讗谉 诪讜讚注' 专讘讗 讻讜' 注讚 住讜祝 讛讚讬讘讜专. 讜诇讜诇讬 讚讘专讬讛诐 讛讬讛 谞"诇 诇讬讬砖讘 拽讜砖讬转诐 讘注谞讬谉 讗讞专 讚讗讚专讘讗 诇诪讗讬 讚讚专讬砖 专讘讗 讙讜驻讗 诇讛讗讬 拽专讗 讚拽讬诪讜 讜拽讬讘诇讜 讚讛讚专 拽讬讘诇讜讛讜 讘讬诪讬 讗讞砖讜专讜砖 讗"讻 讻"砖 讚诪讜讻讞 讟驻讬 讚讘专讛"拽 谞讗诪专讛 讚讛讗 注"讻 注讬拽专讗 讚诪讬诇转讗 讚讛讗讬 讚专砖讗 讚讛讚专 拽讬讘诇讜讛讜 讛讬讬谞讜 砖拽讬讘诇讜 讘诇讘 砖诇诐 讘专爪讜谉 注爪诪诐 讜讗"讻 讗讻转讬 讛讬讻讬 讬讚注讬谞谉 砖讻诇 讗讞讚 讜讗讞讚 诪讻诇 讬砖专讗诇 砖讛讬讜 诪驻讜讝专讬诐 讘拽讻"讝 诪讚讬谞讜转 讜诪谞讗 讬讚注讬谞谉 讚诇讗 讛讜讬 讘讛讜 讞讚 砖诇讗 拽讬讘诇 讘诇讘 砖诇诐 讚讛讗 讘讻讛"讙 讙讜驻讗 讬诇讬祝 专"注 讚讘专讜讞 讛拽讜讚砖 谞讗诪专讛 诪拽专讗 讚讜讬讛讬 讗住转专 谞讜砖讗转 讞谉 讘注讬谞讬 讻诇 专讜讗讬讛 讜专讘讬 讬讜住讬 诪拽专讗 讚讜讘讘讬讝讛 诇讗 砖诇讞讜 注讬' 驻专砖"讬. 讜讗诐 谞讗诪专 讚诪专讚讻讬 讜讗住转专 驻专讬住转讬拽讜转 砖讚专讜 讻讚讗诪专讬谞谉 讘住诪讜讱 诇注谞讬谉 讛讘讬讝讛 讜讛砖讬讘讜 诇讜 讚讘专 讘讻诇 讛诪拽讜诪讜转 讛专讞讜拽讬诐 砖讻讜诇诐 讻讗讞讚 拽讬讘诇讜 注诇讬讛诐 讛转讜专讛 讘诇讘 砖诇诐 讗讻转讬 讻"砖 讚拽砖讛 诪谞讗 讬讚注讜 砖注砖讜 讻谉 讘诇讘 砖诇诐 砖诪讗 注砖讜 讻谉 诪讗讬诪讛 讬转讬专讛 诪诪专讚讻讬 讜讗住转专 讜讗"讻 讗讚专讘讛 讛讜讬 诪讜讚注讗 讟驻讬 砖讛专讬 讻转讘讜 讛转讜住' 砖诐 讘驻专拽 专"注 讗讛讗 讚讗诪专讬谞谉 诪讻讗谉 诪讜讚注讗 专讘讗 讚讗注"讙 砖讻专转讜 讘讛专 讙专讬讝讬诐 讗驻"讛 讻讬讜谉 讚注"驻 讛讚讬讘讜专 讛讬讛 讗讻转讬 讛讜讬 诪讜讚注讗 讗"讻 讻"砖 讗诐 谞讗诪专 砖注砖讜 讻谉 诪讗讬诪转 诪专讚讻讬 讜讗住转专 讜讗祝 砖讻转讘讜 讛转讜住' 砖诐 砖讘讬诪讬 讗讞砖讜专讜砖 注砖讜 讻谉 诪讗讛讘转 讛谞住 讗讻转讬 讛讗 讙讜驻讗 拽砖讬讗 诪讗谉 讬讬诪专 讚讛讻讬 讛讜讗 砖诪讗 诪讬专讗转 诪专讚讻讬 讜讗住转专 注砖讜 讜注讜讚 讛转讬谞讞 讗讜转谉 砖讛讬讜 讘讗讜转讜 讛讚讜专 讗讘诇 讛讚讜专讜转 讛讘讗讬诐 讗讞专讬讛诐 诪讗讬 讗讬讻讗 诇诪讬诪专 讜讗讚专讘讛 讻讬讜谉 讚注讬拽专 讛诪讜讚注讗 讛讬讬谞讜 砖讬驻专拽讜 诪注诇讬讛诐 注讜诇 讛注讜谞砖 讜讻讚讗砖讻讞谉 讘讬诪讬 讬讞讝拽讗诇 砖讛砖讬讘讜 转砖讜讘讛 谞爪讞转 讘注谞讬谉 讛讝讛 讻讚讗讬转讗 讘驻专拽 讞诇拽 讜讗"讻 讻"砖 讘讬诪讬 讗讞砖讜专讜砖 砖谞转讞讬讬讘讜 讻诇讬讛 讘讗讜转讛 砖注讛 诪驻谞讬 砖讛砖转讞讜讜 诇爪诇诐 砖诇 谞讘讜讻讚谞爪专 讗注"讙 讚讗谞讚专讟讗 讘注诇诪讗 讛讜讬 讜诇讗 注砖讜 讗诇讗 诇驻谞讬诐 讻讚讗讬转讗 诇拽诪谉 讗"讻 诪讛"讟 讙讜驻讗 讬讞讝讬拽讜 讘诪讜讚注讗 注诇 讛拽讘诇讛 讻讚讬 砖诇讗 讬讘讜讗讜 诇讬讚讬 注讜谞砖 讻讝讛 砖讗讬谉 讬讻讜诇讬诐 诇注诪讜讚 讘讛诐 讜讬爪讟专讻讜 转诪讬讚 诇谞住 讜诇讗讜 讘讻诇 讬讜诪讗 诪转专讞讬砖 谞讬住讗 讗诇讗 注"讻 诪讚讛注讬讚 讛讻转讜讘 砖拽讬诪讜 讜拽讬讘诇讜 讘诇讘 砖诇诐 砖驻讬专 砖诪注讬谞谉 讚讘专讜讞 讛拽讜讚砖 谞讗诪专讛 讜讛讬讬谞讜 讚讗诪专 专讘讗 讚诇砖诪讜讗诇 诇讬转 诇讬讛 驻讬专讻讗 讚诪诪"谞 讬讚注讬谞谉 讚讘专讜讞 讛拽讜讚砖 谞讗诪专讛 讗讬 诪砖讜诐 讚讚专砖讬谞谉 诪讬谞讬讛 拽讬诪讜 诇诪注诇讛 讻讚砖诪讜讗诇 讗讜 诪砖讜诐 讚专砖讗 讙讜驻讗 讛讬讬谞讜 诪砖讜诐 讚讛讚专 拽讬讘诇讜讛讜 讻谞"诇 讜讚讜"拽:





驻转讞 注讬谞讬诐

砖诇讞讛 诇讛诐 讗住转专 诇讞讻诪讬诐 拽讘注讜谞讬 讜讻讜'. 注诪"砖 讛专讘 讬讚 讗诇讬讛讜 讘转拽谞讜转 讜注诪"砖 讗谞讻讬 注驻专 讚诇 讘住驻专 讛拽讟谉 讘专讻讬 讬讜住祝 专讬砖 住讬' 转专驻"讞 讘住"讚 讜注诪"砖 讘注谞讬讜转讬 讘住驻专讬 讛拽讟谉 讚讘专讬诐 讗讞讚讬诐 讚祝 拽讬"讚 讘住"讚:


讻转谞讗讬 讻转讜讘 讝讗转 诪讛 砖讻转讜讘 讻讗谉 讜讻讜'. 注诪"砖 讗谞讬 讘注谞讬讬 讘住驻专讬 讛拽讟谉 讚讘专讬诐 讗讞讚讬诐 讚祝 拽讻"讞 注"讚 讘讟注诐 驻诇讜讙转讗 讚讛谞讬 转谞讗讬 注"砖:


砖谞讗诪专 讜讬讜讚注 讛讚讘专 诇诪专讚讻讬. 驻讬专讜砖 讗诇诪讗 诪专讚讻讬 谞讘讬讗 讛讜讛 讚诪讛讬讻谉 谞讜讚注 诇讜 讗诇讗 讘专讜讞 讛拽讚砖 讜讗诐 讻谉 讙诐 讛诪讙讬诇讛 讗诪专 讘专讜讞 讛拽讚砖 讻讬讜谉 讚谞讘讬讗 讛讜讛. 讞讬讚讜砖讬谉 讘砖诐 转讜住驻讜转 讻"讬 诇拽讜讟讬 专讘讬谞讜 讘爪诇讗诇 讻"讬. 讜注讬讬谉 诪讛 砖驻讬专砖"讬:


转讜住' 讚"讛 谞讗诪专讛 诇拽专讜转 诪砖诪注 讚住讘专 讜讻讜' 注讚 住讜祝 讛讚讬讘讜专. 讘诇拽讜讟讬 专讘讬谞讜 讘爪诇讗诇 讻"讬 讗专讜讻"讛 诇讜 注诇转讛. 讜讘专讗砖讜谞讛 诪讬讬转讬 谞住讞讗讜转 诪转讜住驻讜转 讻"讬 讜砖讜讘 讻转讘 讻讚讬 诇注诪讜讚 注诇 讘讬讗讜专 讚讬讘讜专 讝讛 注讬讬谉 讘诪讛专砖"讱 讞"讘 住讬' 专讟"讜 诪砖诐 讛专讘 诪讛专"讬 讘讬 专讘. 讜讗讞专 讝讛 讻转讘 讜讝"诇 谞讗诪专讛 诇拽专讜转 讜讗"转 讗讬 诇讗 讘注讬 讻转讬讘讛 讻诇诇 讗诪讗讬 诇讗 讬爪讗 讛拽讜专讗 讘诪讙讬诇讛 讘讬谉 讛讻转讜讘讬诐 诇讗 转讛讗 讗诇讗 拽专讬讗讛 注诇 驻讛 讜讬"诇 讚砖诪讜讗诇 讛"拽 砖诇讗 谞转谞讛 诇讬讻转讘 讘讻诇诇 住驻专讬 讛拽讚砖 注讚 砖转讛讗 讻诪讜转诐 诇讟诪讗 讛讬讚讬诐 讗讘诇 诪"诪 谞转谞讛 诇讬讻转讘 砖诇讗 注"驻 讜讛拽讜专讗 注"驻 诇讗 讬爪讗 讜讗讬 拽砖讬讗 诇讱 讛讗 讚讗诪专讬' 诪住' 讬讜诪讗 讚驻专讬讱 讜讛讗讬讻讗 讞谞讜讻讛 讜驻专讬拽 谞转谞讛 诇讬讻转讘 讗诪专讬谞谉 讛谞讬讞讗 诇诪"讚 谞转谞讛 讗诇讗 诇诪"讚 诇讗 谞转谞讛 诪讗讬 讗讬讻讗 诇诪讬诪专 讚讗诇诪讗 讚诪"讚 砖诇讗 谞转谞讛 诇讬讻转讘 讻诇诇 拽讗诪专 讚讜诪讬讗 讚讞谞讜讻讛 诇讗 拽砖讬讗 讚谞转谞讛 诇讬讻转讘 诪讚专讘谞谉 诪讬讛讗 诪砖讗"讻 讞谞讜讻讛 讜讻讜' 讗"谞 诪住转讘专讗 诇讬 讚讜讚讗讬 诇讬砖谞讗 讚住讜祝 讻诇 讛谞住讬诐 诇讗 砖讬讬讱 砖谞讻转讘讛 诇注爪诪讛 讗诇讗 讻砖讛讜讗 诪讻诇诇 讻转讘讬 讛拽讚砖 讛讜讗 住讜祝 诇讛诐 讚讜诪讬讗 讚砖讞专 砖讛讜讗 诪讻诇诇 讛诇讬诇讛 讜住讜祝 诇讛 讜讗讬谞讜 讞诇讜拽 诇注爪诪讜 注"讻 诇' 讛专砖讘"讗 讜讘讜 讬讜讘谞讜 讚讘专讬 讛转讜住驻讜转 注讻"讚 专讘讬谞讜 讘爪诇讗诇 讘诇拽讜讟讬讜 讻"讬 讛谞爪专讻讬诐 诇谞讜 讜谞专讗讛 讚讛诪讝讻讬专 诪讛专砖"讱 讞"讘 讛讜讗 讛诪注转讬拽 诪讛专"讗 驻诇讬祝:
讜诇砖讜谉 .讛专砖讘"讗 讘讞讬讚讜砖讬讜 讛谞讝' 讘拽砖转讬讜 讜诇讗 诪爪讗转讬讜 讘讞讬讚讜砖讬讜 讛谞讚驻住讬诐. 讜谞专讗讛 讚讗诇讜 讞讬讚讜砖讬诐 砖诇 讛专砖讘"讗 砖讘讬讚讬谞讜 讛诐 诪讛专砖讘"讗 讚讻诪讛 讝诪谞讬 诪砖讻讞转 砖诐 讚讘专讬 讛专砖讘"讗 讚诪讬讬转讜 专讘讜讜讗转讗 诪砖诪讬讛 讜讛讬讛 讗驻砖专 讚讛诐 诪拽讜爪专讬诐 注诇 讚专讱 讞讬讚讜砖讬 专"讛 诪讛专砖讘"讗 砖讻转讘转讬 讘诪"讗 讻讬 讘讗讜 诇讬讚讬 讞讬讚讜砖讬 专"讛 诇讛专砖讘"讗 讻"讬 讜讛谞讚驻住 讞讜诪砖 诪讞讬讚讜砖讬讜 诪"诪 讘讝讛 砖讘讞讬讚讜砖讬讜 讛谞讚驻住讬诐 讘注谞讬谉 讝讛 注爪诪讜 讬砖 诇砖讜谉 讗讞专 诇讗 讬讚注谞讗 诪讗讬 讗讬讚讜谉 讘讛 讜讗讜诇讬 讛讜讗 诪讛讚讜专讗 讗讞专转:
讜讛讗 . 讚讛专砖讘"讗 诇讗 讛拽砖讛 诪诪转谞讬' 讗诇讗 诪讻转讜讘讛 讘讬谉 讛讻转讜讘讬诐 讛讬讬谞讜 诪砖讜诐 讚砖诪讜讗诇 讙讜驻讬讛 住讘专 讛讻讬 诇拽诪谉 讚祝 讬"讟 住讜祝 注"讗 讜讛讗 注讚讬驻讗 诇讗讜转讜讘讬讛 讚讬讚讬讛 讗讚讬讚讬讛 讚讗讬 诪诪转谞讬' 诪爪讬 诇诪讬诪专 讗谞讗 讚讗诪专讬 讻讛讗讬 转谞讗 讚驻诇讬' 讗诪转谞讬' 讻驻讬 讛谞住讞讗 讚拽诪谉 讘转讜住驻讜转 讗讬讻讗 诇诪讬讚拽 注诇 讚讘专讬讛诐 讚诪拽砖讜 诪专' 讬讜讞谞谉 讜讛讬"诇 诇讛拽砖讜转 诪砖诪讜讗诇 讙讜驻讬讛. 讜讻谉 专讗讬转讬 讘讞讬讚讜砖讬 讛专砖讘"讗 讛谞讚驻住讬诐 讚讛拽砖讛 诪砖诪讜讗诇 讙讜驻讬讛 讜注诪"砖 讛专讗"砖 讘转讜住驻讜转讬讜. 讜讗讞专讬 讻转讘讬 专讗讬转讬 讘诇拽讜讟讬 专讘讬谞讜 讘爪诇讗诇 讘"讬 讛谞讝' 砖讛专讙讬砖 诇拽诪谉 讘讝讛 讜转讬专抓 讚讗讬 诪讚砖诪讜讗诇 诇"拽 讚讛讜讛 讗诪讬谞讗 讚住讘专 砖诪讜讗诇 讚讻转讜讘讛 讘讬谉 讛讻转讜讘讬诐 讙专注 诪注"驻 讚讘注"驻 诇讗 讘注讬 讛讻专 驻专住讜诪讬 谞讬住讗 讜讘诪讙讬诇讛 讛讻转讜讘讛 讘讬谉 讛讻转讜讘讬诐 诪讜拽讬 诇讛 讘讚诇讗 诪讬讬转专讗 讜讻讜' 讜诇讛讻讬 诪拽砖讛 诪专' 讬讜讞谞谉 讚诪讜拽诪讬 诇讛 讘爪讘讜专 讜讗诪讗讬 诇讗 讬讛讗 讗诇讗 讻拽讜专讗 注"驻 讗诇讗 讜讚讗讬 讛拽讜专讗 注"驻 诇讗 讬爪讗 讜讛讬讻讬 诪转专爪讬 诇砖诪讜讗诇 讚诇讗 讻住转诐 诪砖谞讛 注讻"讚 讜讚讘专讬讜 住转讜诪讬诐 讜讗驻砖专 讚讻讜谞转讜 讚诇专"讬 讚讘讬讞讬讚 砖专讬 讘讻转讜讘讛 讘讬谉 讛讻转讜讘讬诐 讜诇讗 讞讬讬砖 讚诇讛讜讬 讛讻专讗 讚诪讬转专讗 讗讜 诪讞住专讗 讗诇诪讗 讘爪讘讜专 讚拽驻讬讚 诇讗 讬讛讗 讗诇讗 讻拽讜专讗 注"驻 讻讬讜谉 讚讘讬讞讬讚 诇讗 讘注讬 讚诪讬转专讗 讗讜 诪讞住专讗. 讜诪"诪 讗讻转讬 拽砖讛 讚诇讬诪讗 讚讘爪讘讜专 讘注讬 驻专住讜诪讬 谞讬住讗 讜讙专注 诪注"驻 讻诪"砖 诇砖诪讜讗诇 讜转讜 诇讚讬讚讬讛 谞讬诪讗 讚砖诪讜讗诇 驻诇讬讙 注诇 专' 讬讜讞谞谉 讚讘讬讞讬讚 讘注讬 诪讞住专讗 讗讜 诪讬转专讗 讜讛"讟 讚讘注讬 讛讻专讗 讜诪讛 诪拽砖讛 诪专' 讬讜讞谞谉 讜讗驻砖专 讚讛砖转讗 讚专"讬 拽讗诪专 讛讻讬 讜拽讗诪专 注诇讛 讘爪讘讜专 砖谞讜 诪住转诪讗 讗讬转 诇谉 诇诪讬诪专 讚讙诐 砖诪讜讗诇 讛讻讬 住讘专 讜诇讗 驻诇讬讙讬 讗讘诇 讗讬 诪讬讬转讜 讚砖诪讜讗诇 诇讞讜讚 讬砖 诇讚讞讜转. 砖讜讘 专讗讬转讬 讚诇讗 讗驻砖专 讚砖诪讜讗诇 驻诇讬讙 讜讙诐 讛讗 讚讘爪讘讜专 砖谞讜 诇讗 谞讗诪专 注诇 专' 讬讜讞谞谉 诇讞讜讚 讗诇讗 讻讬 讗转诪专 讙诐 讗砖诪讜讗诇 讗转诪专 砖讛专讬 拽专讜 诇驻谞讬 专讘 讬讛讜讚讛 讘诪讙讬诇讛 讛讻转讜讘讛 讘讬谉 讛讻转讜讘讬诐 讜诪专 谞讬讛讜 转诇诪讬讚 砖诪讜讗诇 讜讗讬讛讜 讗诪专讛 诪砖诐 砖诪讜讗诇 讜驻专讬讱 注诇讛 讜诪砖谞讬 讘爪讘讜专 砖谞讜 讜讗"讻 拽讗讬 讗讚砖诪讜讗诇 讜讛讚专讗 拽讜砖讬讗 诇讚讜讻转讗 讚讛讜"诇 诇讛转讜住' 诇讛拽砖讜转 诪砖诪讜讗诇 讙讜驻讬讛 讚讛讗 讚讘爪讘讜专 砖谞讜 讗诪专讜讛讜 讘砖"住 讙诐 讗砖诪讜讗诇. 讜讬砖 诇讬砖讘 拽爪转 讚专' 讞讬讬讗 讘专 讗讘讗 讚讗诪专 诪砖讜诐 专"讬 讗讬讛讜 谞讬讛讜 讚拽讗诪专 讘爪讘讜专 砖谞讜. 讜诪诪讬诇讗 转专讬抓 诇专讘 讬讛讜讚讛 讚拽专讜 拽诪讬讛 讘诪讙讬诇讛 讛讻转讜讘讛 讘讬谉 讛讻转讜讘讬诐 讜讬注谉 砖讛讗讜诪专 诪砖讜诐 专' 讬讜讞谞谉 讛讜讗 讚讗诪专 讘爪讘讜专 砖谞讜 诇讛讻讬 谞拽讟讬 讛转讜住' 专' 讬讜讞谞谉. 讜讛讜讗 讚讜讞拽. 讜转讜 讬砖 诇讛专讙讬砖 讚讻讬讜谉 讚讛转讜住' 讛拽砖讜 诪诪转谞讬' 诪讛 讛讜住讬驻讜 诇讛拽砖讜转 诪专' 讬讜讞谞谉 讛诇讗 讜讚讗讬 讚专' 讬讜讞谞谉 讛讻讬 住讘专 讚讘注诇诪讗 讗"专 讬讜讞谞谉 讛诇讻讛 讻住转诐 诪砖谞讛. 讜讬砖 诇讬砖讘:
讗讻谉 .谞专讗讛 注讬拽专 讻谞住讞转 讛转讜住' 讻"讬 砖讛讘讬讗 讘诇拽讜讟讬 专讘讬谞讜 讘爪诇讗诇 讻"讬 讚诇讗 讛拽砖讜 讗诇讗 诪住转诐 诪砖谞讛 讜诪转讬讘转 讜专讘 注讚 诇讗 讬爪讗 诇讬转讬讛 讜谞诪讞拽 讛讻诇:


砖转讬 诪谞讜转 诇讗讬砖 讗讞讚. 讻转讜讘 讘诇拽讜讟讬 专讘讬谞讜 讘爪诇讗诇 讻转讬讘转 讬讚 诪砖诐 讛专诪讘"谉 (讻讬) [讻"讬] 驻讬专讜砖 砖转讬 诪谞讜转 诇讗讚诐 讗讞讚 砖讛讜讗 注砖讬专. 讜诇讗讘讬讜谞讬诐 砖讗讬谞诐 专讙讬诇讬诐 讻诇 讻讱 诇讗讻讜诇 讚讬 诇讛诐 讘诪转谞讛 讗讞转 讜讛讬讗 谞讞砖讘转 诇讛诐 讻讚讘专 讙讚讜诇 注讻"诇 讜注诪"砖 讛专讘 驻专讬 讞讚砖 讜诪"砖 讗谞讬 讘注谞讬讬 讘住驻专 讛拽讟谉 讘专讻讬 讬讜住祝 讘住"讚:





砖注专讬 转讜专转 讘讘诇

(讝 住注"讗) 拽讬讬诪转 讘谞讜 讜诪砖诇讜讞 诪谞讜转 讗讬砖 诇专注讛讜 讜讻讜'.鈥斪涀懽� 讛注讬专讜 砖讘砖讗讬诇转讜转 驻' 讜讬拽讛诇 讜讘驻讬专讜砖 专"讞 讻讗谉 讜讘诪谞讜专转 讛诪讗讜专 住讬' 拽诇讝 讙讬专住讗 讗讞专转*[讜谞讜住讞 讝讛 讙诐 讘讻转讘讬 讬讚 讜诪谞讜讛"诪 讜注讜讚 (注讬' 讚"住 讛注' 讙).]: "砖诇讞 诇专' 讗讜砖注讬讗 讗讟诪讗 讚注讙诇讗 转讬诇转讗 讜讙专讘讗 讚讞诪专讗 砖诇讞 诇讬讛 拽讬讬诪转 讘谞讜 专讘讬谞讜 讜诪转谞讜转 诇讗讘讬讜谞讬诐. 讛讚专 砖诇讞 诇讬讛 讻讜诇讬讛 注讙诇讗 转讬诇转讗 讜讙专讘讗 讚讞诪专讗 砖诇讞 诇讬讛 拽讬讬诪转 讘谞讜 专讘讬谞讜 讜诪砖诇讜讞 诪谞讜转 讗讬砖 诇专注讛讜". 讜讻注讬谉 讝讛 讘讬专讜砖诇诪讬 驻专拽 讝讛 讛"讜 [注 注"讚] (注"砖). 讜诇驻讬 讝讛 讬砖 诇驻专砖, 讚"诪砖诇讜讞 诪谞讜转 讗讬砖 诇专注讛讜" 诪砖诪注, 砖专注讛讜 砖讜讛 诇讜, 讚讛讬讬谞讜 砖砖谞讬讛诐 讬砖 诇讛诐 诪讛 诇讗讻讜诇 讗诇讗 砖讗讞讚 砖讜诇讞 诇讞讘讬专讜 诪谞讜转 讻讚讬 诇讛专讘讜转 讛砖诪讞讛. 讗讘诇 专' 讗讜砖注讬讗 注谞讬 讙讚讜诇 讛讬讛, 讜讻砖砖诇讞 诇讜 讛谞砖讬讗 讘驻注诐 专讗砖讜谞讛 诪转谞讛 诪讜注讟转 讻讚讬 住注讜讚讛, 诪驻谞讬 砖诇讗 讛讬讛 诇讜 诪讛 诇讗讻讜诇, 讗诪专 砖拽讬讬诐 讘讜 "诪转谞讜转 诇讗讘讬讜谞讬诐"; 讗讘诇 讻砖讞讝专 讜砖诇讞 诇讜 诪转谞讛 诪专讜讘讛, 讗讞专 砖讻讘专 讛讬讛 诇讜 讻讚讬 住注讜讚讛 诪拽讜讚诐, 讗诪专 砖拽讬讬诐 讘讜 "讜诪砖诇讜讞 诪谞讜转 讗讬砖 诇专注讛讜".


讜讛谞讛 讘砖讗讬' 讜驻讬' 专"讞 讛谞讜住讞 诇讛讬驻讱: 砖讘专讗砖讜谞讛 讗诪专 诇讜 "拽讬讬诪转 讘谞讜 专讘讬谞讜 讜诪砖诇讜讞 诪谞讜转 讗讬砖 诇专注讛讜". 讜讬砖 住诪讱 诇讙讬专住讗 讝讜 诪诪讛 砖砖谞讬谞讜 讘讘讬爪讛 驻"讗 诪"讟 (讬讚 讘): "讘砖"讗 讗讬谉 诪砖诇讞讬谉 讘讬专'讟 讗诇讗 诪谞讜转 (驻讬' 专砖"讬: 讻讙讜谉 讞转讬讻讜转 讘砖专) 讜讘讛"讗 诪砖诇讞讬谉 讘讛诪讛 讞讬讛 讜注讜祝 讘讬谉 讞讬讬谉 讘讬谉 砖讞讜讟讬谉". 讜诪讜讻讞 讚讘讛诪讛 砖讞讜讟讛 砖诇讬诪讛 讗讬谞讛 谞拽专讗转 诪谞讛.

